title: Belita Moreno

text: Moreno esiintyi vuodesta 1986 1990-luvun alkuun komediasarjassa "Perfect Strangers". Myöhemmin hänet on nähty muun muassa isoäiti Bennyn roolissa "George Lopez" -sarjassa (2002–2007).


title: Belita Moreno

text: Moreno on myös elokuvanäyttelijä.


title: Masiela Lusha

text: Masiela Lusha (s. 23. lokakuuta 1985) on näyttelijä. Hän syntyi Tiranassa, Albaniassa, ja ennätti asua Unkarissa sekä Itävallassa ennen asettumistaan Yhdysvaltoihin seitsemänvuotiaana.


title: Masiela Lusha

text: Lusha on esiintynyt muun muassa perheen tyttären Carmen Lopezin roolissa komediasarjassa "George Lopez" (2002–2007). Hän on kaksinkertainen Young Artist Award -voittaja. Hän on esiintynyt myös elokuvissa.


title: Masiela Lusha

text: Tyystin pääasiallisen alansa ulkopuolella Lusha on julkaissut runoja ja perustanut hyväntekeväisyysjärjestön.


title: Luis Armand Garcia

text: Luis Armand Garcia (s. 9. maaliskuuta 1992) on yhdysvaltalainen näyttelijä. Hänet tunnetaan perheen pojan Max Lopezin roolista komediasarjassa "George Lopez" (2002–2007).


title: Luis Armand Garcia

text: Garcia syntyi Illinoisissa, mutta muutti uransa edetessä Los Angelesiin, Kaliforniaan. Hän sai vuonna 2003 Young Artist Award -ehdokkuuden.


title: Luettelo Turmion Kätilöiden kappaleista

text: Tämä on luettelo industrial metal -yhtye Turmion Kätilöiden kappaleista. Kappaleita voi järjestää raidan, kappaleen nimen, kappaleen keston, levyn tai julkaisuvuoden mukaan. Luettelossa raidan numero on sen mukaan, kuinka mones kappale on albumilla, ellei kappaletta ole julkaistu vain singlenä.


title: 44 (luku)

text: 44 (neljäkymmentäneljä) on luonnollinen luku, joka tulee 43:n jälkeen ja ennen 45:tä.


title: Seamus Davey-Fitzpatrick

text: Seamus Liam Davey-Fitzpatrick (s. 29. joulukuuta 1998 New York City) on yhdysvaltalainen näyttelijä. Hän syntyi New Yorkissa James Fitzpatrickin ja Marty Daveyn poikana. Hän on vanhempiensa ainoa lapsi.


title: Seamus Davey-Fitzpatrick

text: Davey-Fitzpatrick näytteli Damien Thornia vuoden 2006 elokuvassa "The Omen". Kyseinen suoritus toi hänelle kansainvälisen julkisuuden lisäksi myös Young Artist -palkintoehdokkuuden.


title: Elli Suokas

text: Elli Suokas (oik. Suokas-Steinback, 1895 Viipuri – 1931) oli amerikansuomalainen laulaja. Hän oli vuoteen 1923 asti ainoa levyttänyt amerikansuomalainen naislaulaja. Suokkaan ura alkoi Suomessa Suomalaisessa Oopperassa ja hän piti myös konsertteja eri puolilla Suomea. Vuonna 1915 konserttimatkalla Yhdysvaltoihin hän jäi maahan ja avioitui amerikannorjalaisen Steinbackin kanssa.


title: Elli Suokas

text: Suokas levytti vuosina 1916–1920 yli 30 levypuolta Columbia- ja Victor-merkeille. Levyuransa jälkeen hän muutti Michiganiin, jossa hänen tiedetään esiintyneen satunnaisesti.


title: Elli Suokas

text: Ajankohta ilmaisee levytysession ajankohdan. Kaikki äänitykset tehtiin New Yorkissa. (viimeinen sessio julkaistiin Elli Suokas-Steinback nimellä)


title: Asteekkien historia

text: Asteekkien tunnettu historia alkaa noin vuodesta 1200, jolloin asteekit vaelsivat nykyisen Meksikon alueelle, ja päättyy espanjalaisten valloitukseen 1500-luvun alkupuolella.


title: Asteekkien historia

text: Asteekit olivat alkuaan yksi pohjoisesta saapuneista nahuatlia puhuneista intiaanikansoista, jotka sivistyivät Mesoamerikkaan saavuttuaan. Asteekit loivat 1400-luvulla nykyiseen Etelä-Meksikoon suuren asteekkivaltakunnan. Tiedot asteekkien historiasta perustuvat perimätietoon ja arkeologiaan. Asteekkien valtakunta syntyi 1300-luvulla alkuaan pienestä, syrjäisellä Texcocojärven saarella asuvasta intiaaniheimosta, joka oli saapunut alueelle kaukaa pohjoisesta. Heimo kutsui itseään nimellä tenochat ja tunnetaan myös nimellä mexica. Vähitellen asteekit onnistuivat liittolaisten avulla kukistamaan laakson alkuperäiset valtiaat ja nousivat suuriksi valloittajiksi.


title: Asteekkien historia

text: Asteekit lähtivät vaeltamaan Meksikon pohjoisosista ja nykyisen Yhdysvaltojen eteläosasta kuivuuden takia. He saapuivat Meksikon laaksoon vuoden 1250 vaiheilla vaellettuaan parinsadan vuoden ajan.


title: Asteekkien historia

text: Asteekkien saapuessa 1200-luvulla tolteekkien valtakunta oli hajonnut tai hajoamassa, ja Meksikon laaksossa oli monia kaupunkivaltioita. Alun perin Meksikon laaksoa hallitsivat ensin chichimekit ja myöhemmin tepaneekkien Azlapotzalco. Pohjoisesta oli vaeltanut alueelle nahuatlia puhuvia nomadiheimoja, joista asteekit eivät suinkaan olleet kaikkein mahtavimpia.


title: Asteekkien historia

text: Kun asteekit saapuivat Meksikon laaksoon, he huomasivat, että muut ryhmät olivat jo vallanneet parhaat alueet, ja asteekit joutuivat asettumaan Chapultepecin kukkulalle. He olivat aluksi tolteekkien seuraajan Culhuacanin vasalleja. Culhuan kuningas ajoi väkivalloin heidät pois, kun asteekit olivat antaneet siihen aihetta nylkemällä ja uhraamalla Culhuan kuninkaan tyttären, joka oli annettu heidän kuninkaalleen vangiksi.


title: Asteekkien historia

text: Asteekkien perimätiedon mukaan heidän heimojumalansa Huitzilopochtli oli antanut heille tehtäväksi rakentaa kaupungin paikkaan, jossa he näkevät kotkan seisovanopuntiakaktuksen latvassa käärme nokassaan. 200 vuotta kestäneen etsinnän jälkeen he lopulta löysivät etsimänsä linnun Méxicon laaksosta, Texcocojärven suoperäiseltä saarelta ja perustivat sinne kaupungin, joka sai nimen Tenochtitlán, "Kivikaktus". Asteekit asettuivat sitten Texcocojärven keskelle Tlatelolcosta etelään huonolle alueelle – parhaat maat oli jaettu.Koska asteekit olivat vain pieni heimo, niin he joutuivat alussa asumaan "kaislojen seassa, ruokojen seassa".


title: Asteekkien historia

text: Aluksi kaupunki oli vain mitätön rykelmä savesta ja kaisloista tehtyjä asumuksia. Sen asukkaat hankkivat elantonsa metsästämällä ja kalastamalla alueen eläimiä. Saatuaan kylliksi saalista varastoon, asteekit alkoivat käydä sillä vaihtokauppaa toisten lähistöllä asuvien heimojen kanssa. Saaren ja mantereen välille muodostui vilkas kanoottiliikenne, kun asteekit veivät ruokaa ja toivat rakennustarvikkeita kaupunkiaan varten.


title: Asteekkien historia

text: Asteekkien asuttama alue oli huonosti viljelyyn sopivaa suoperäistä maata ja he alkoivatkin muokata sitä järjestelmällisesti hedelmälliseksi viljelysmaaksi muodostamalla keinotekoisia saaria, chinampapeltoja, joiden välissä kulkureitteinä toimineet kanavat risteilivät. Asteekit olivat oppineet chinampojen teon naapurikansoiltaan, mutta he olivat ensimmäisiä, jotka kehittivät niistä tuottavan viljelymuodon. Maanviljelyn tuottavuus oli kasvavan asteekkivaltion vaurauden perusta.


title: Asteekkien historia

text: Vuonna 2006 löydettiin Méxicostä pyramidi, joka on yhtä vanha kuin Teotihuacánin pyramidi. Tämä kertoo sen, että Tenochtitlán olisi ollut olemassa kauan ennen perimätiedon väittämää. Asteekit ovat saattaneet vallata valmiin kaupungin ja asettua sinne ylimystöksi. On myös mahdollista, että väite asteekkien vaelluksesta on myyttiä. Vaellusaihe on suosittu intiaanimytologiassa.


title: Asteekkien historia

text: Asteekeista tuli mahtikansa, koska he olivat pelottomia sotureita ja taitavia rakentajia. Osasyy asteekkien nousuun saattoi olla myös tyytymättömyys tepaneekkien valtaan. Kaupunkia rakennettiin vähitellen matalaan järveen tuomalla alueelle paaluja, kiviä ja maata. Tenochtitlánin ensimmäinen temppeli perustettiin 1325.


title: Asteekkien historia

text: Kun asteekkien kaupunki Tenochtitlán vahvistui ja vaurastui, heidän asemansa naapurikansojen keskuudessa vakautui. Arvostus heitä kohtaan kasvoi ja muut alkoivat kohdella heitä vertaisinaan. Mutta samaan aikaan kun asteekit olivat juuri saaneet kaipaamaansa arvostusta, heitä uhkasi uusi kriisi naapurikansojen taholta. Saarta ympäröivän järven länsirannan Azcapotzalcon tepaneekit ja itärannan Texcocon acolhuat kävivät jatkuvaa sotaa uusista alueista, eikä Tenochtitlán ollut vielä kyllin vahva, jotta asteekit olisivat voineet taistella yksin alueita janoavien vihollisten kanssa. Niinpä asteekit liittoutuivat tepaneekkien kanssa, 1300-luvun puolivälissä, turvatakseen asemansa. Asteekeista tuli nyt tepaneekkien vasalleja. Noin 1350 rakennettiin ensimmäiset pengertiet ja kanavat.


title: Asteekkien historia

text: Asteekit maksoivat tepaneekeille veroa ja taistelivat palkkasotureina heidän armeijoissaan. Tämän myötä heidän elintasonsa ja sotataitonsa kehittyi ja kaikkialta Méxicon laaksosta alkoi virrata asteekkien kaupunkiin ihmisiä, jotka tahtoivat asettua menestyvän saarelaiskansan keskuuteen. Tenochtitlán laajeni laajenemistaan ja sen naapurikaupungista, Tlatelolcosta tuli vilkas markkinapaikka. Asteekkien ylhäisölle moniavioisuus oli sallittua ja kun miehet ottivat vaimoikseen runsaasti naapurikaupunkien prinsessoja, asteekkien tukijoukot laajenivat.


title: Asteekkien historia

text: Noin 1370 kuoli Tenoch, asteekkien ensimmäinen pappisjohtaja. Asteekkien ensimmäinen johtaja, Acamapichtli nousi valtaan 1375 tepaneekkien määrätessä hänet alueen johtajaksi. Huitzilihuitli, hänen seuraajansa, laajensi asteekkien aluetta ensimmäistä kertaa Meksikon laaksossa. Asteekit olivat tällöin tepaneekkien vallan alla.


title: Asteekkien historia

text: Kun asteekit auttoivat tepaneekit voittoon acolhuoita vastaan käydyssä sodassa, he saivat palkkioksi oikeuden kantaa veroja voitetulta heimolta. Tämä tarkoitti sitä, että asteekit olivat ensimmäistä kertaa historiassaan saaneet alamaisia ja vaikutusvaltaa mantereella. He eivät enää olleet tepaneekkien alistuneita liittolaisia vaan varteenotettava kilpailija. Tämän seurauksena tepaneekit pyrkivät tukkimaan kaikki Tenochtitlániin johtavat pengertiet. Mutta se oli turhaa, Itzcóatlin hallintokaudella 1428 asteekit liittoutuivat mahtavan Texcocon johtajan Nezahualcoyotlin kanssa, mukaan tuli monia tepaneekkien vasalleja. 114 päivää myöhemmin tepaneekit oli kukistettu ja heidän pääkaupunkinsa Azcapotzalco ryöstetty. Heidän kuninkaansa Maxtla uhrattiin väkijoukon silmien edessä: hänen rintansa halkaistiin ja sydän revittiin irti. Tämä oli kostoa siitä, että tämä tepaneekkijohtaja oli surmannut Itzcóatlin veljen.


title: Asteekkien historia

text: Asteekit solmivat vuonna 1428 Texcocon ja Tlacopanin kaupunkien kanssa kolmiliiton, joka hallitsi Meksikon laaksoa aina espanjalaisten saapumiseen 1519. Tenochtitlán kasvoi sen suurimmaksi kaupungiksi.


title: Asteekkien historia

text: Asteekkien neljäs hallitsija Itzcóatl hallitsi vuodesta 1428 kuolemaansa vuoteen 1440. 1432 asteekit olivat valloittaneet monia kaupunkeja. Vasta Itzcóatl perusti asteekkien valtakunnan. Hänen ansiokseen voidaan lukea kolmiliitto ja tepaneekkien kukistaminen Texcocon kanssa. Vasta Montezuma I Suuri rakensi asteekkien sotilasimperiumin. Valloitusretket alkoivat 1458. 1452–1454 vallitsi nälänhätä, sen jälkeen kun Tenochtitlán oli tuhoutunut tulvassa. Axayacatlin 1469–1481 aikana asteekkien armeija ensimmäistä kertaa koki merkittävän tappion taraskeille lännessä. Tizoc 1481–1486 ei ollut lainkaan soturi, vaan arkkitehti.


title: Asteekkien historia

text: Vuonna 1487 vihittiin Tenochtitlánin suuri temppeli, jolloin uhrattiin kymmeniä tuhansia kapinoivia huasteekkeja. Hallitsijana oli tuolloin Ahuizotl, julmin asteekkikuningas. Vuonna 1502 jolloin Montezuma II nousi valtaan, asteekkien mahti oli huipussaan. Tenochtitlán pääsi selvään johtoasemaan kolmiliitossa. Maa ulottui etelässä Oaxacan laaksoon asti. Tästä huolimatta asteekkien valtion sisällä oli mm. Tlaxcallan niminen alue, joka taisteli asteekkeja vastaan. Asteekkien tappion syynä olikin juuri se, että espanjalaisten oli helppo löytää asteekkeja vihaavista heimoista yllin kyllin liittolaisia.


title: Asteekkien historia

text: Asteekkivaltio ulottui laajalle alueelle Meksikonlahdelta Tyyneen mereen. Sen alueella oli sateisia metsiä ja kuivia alueita. Valtion sisällä oli itsenäisiä alueita, muun muassa Tlaxcala/Huexotzinco, Teotitlan ja Tyynenmeren rannikon Yopitzinco ja misteekkien kuningaskunta. Pohjoisessa olivat vihollisena otomien Metztitlan ja luoteessa taraskien Tzintzuntzan.


title: Asteekkien historia

text: Espanjalaiset valloittivat asteekkien valtakunnan intiaaniliittolaisten avulla, surmasivat intiaaneja joukoittain ja hävittivät heidän kulttuurinsa, sekä orjuuttivat ne intiaanit, jotka eivät kuolleet tauteihin.


title: Asteekkien historia

text: Espanjalainen konkistadori Hernán Cortés saapui miehineen asteekkien valtakuntaan 1519. Cortés halusi hankkia Espanjalle lisää siirtomaita. Cortés laski maihin Meksikonlahden rannikolla Cempoalassa nykyisen Veracruzin seudulla. Hän kuuli Veracruzin seudun intiaaneilta suuresta asteekkivaltakunnasta ja päätti valloittaa sen muun muassa saadakseen kultaa. Cortés joutui taisteluihin asteekkien vihollisten tlaxcalteekkien kanssa. Nämä solmivat pian rauhan, kun huomasivat etteivät mahtaneet espanjalaiselle mitään.


title: Asteekkien historia

text: Cortés hyökkäsi tämän jälkeen asteekkien pyhään kaupunkiin Cholulaan polttaen ja ryöstäen sen, surmaten ehkä tuhansia intiaaneja. Tämän jälkeen Cortés jatkoi matkaansa kohti asteekkien pääkaupunkia Tenochtitlánia, missä asteekkihallitsija Moctezuma (Montezuma) otti hänet ystävällismielisesti vastaan sen ajan Meksikon diplomaattisten tapojen mukaan.


title: Asteekkien historia

text: Espanjalaiset ottivat Moctezuman vangiksi, ja hallitsivat hänen avullaan kaupunkia noin kuusi kuukautta. Espanjalaisten majapaikka oli Moctezuman hallintopalatsissa. Kesällä vuonna 1520 Cortésin ollessa poissa Tenochtitlánista paikkaa komentamaan jäänyt luutnantti Alvarado päätti jostain syystä järjestää verilöylyn. Kun asteekkiylimykset olivat kokoontuneet pyhälle aukiolle uskonnolliseen juhlaan, espanjalaiset sulkivat aukion ulospääsytiet ja tappoivat kymmeniä tai satoja asteekkiylimyksiä. Joukkomurhan jälkeen asteekit alkoivat kohdella espanjalaisia vihollisinaan. Espanjalaiset yrittivät käyttää Moctezumaa rauhoittamassa joukkoja, mutta tämä kuoli levottomuuksissa. Asteekit hyökkäilivät rajusti espanjalaisten miehittämää Moctezuman palatsia vastaan, josta alkoi pian loppua ruoka ja vesi. Niinpä espanjalaiset päättivät paeta yöllä katkonaista pengertietä pitkin. Ainakin 600 espanjalaista ja tuhansia tlaxcalteekkejä sai surmansa. Cortés kiersi laajan mutkan kautta pohjoiseen Tlaxcalaan.


title: Asteekkien historia

text: Seuraavana vuonna espanjalaiset päättivät vallata Tenochtitlánin. He saartoivat 75 päivän ajan kaupunkia, josta alkoi pian loppua ruoka. Kaupungissa raivosi espanjalaisten mukanaan tuomat isorokko ja tuhkarokko. Tauteihin kuoli lukuisia intiaaneja, muun muassa kaksi viimeistä asteekkihallitsijaa Cuitláhuac ja Cuauhtémoc.


title: Asteekkien historia

text: Asteekkien hallitsijat, joita asteekit kutsuivat nimellä "Hueyi Tlatoani", "suuri puhuja". Asteekkijohtaja valittiin ylimystön suostumuksella, eikä johtajuus ollut periytyvää.


title: AgustaWestland AW119

text: AgustaWestland AW119 "Koala" on AgustaWestlandin valmistama yksimoottorinen kuljetushelikopteri. Malli on suunniteltu Agusta A109:n pohjalta mutta se on varustettu siitä poiketen vain yhdellä moottorilla.


title: AgustaWestland AW119

text: Rajavartiolaitoksen Vartiolentolaivueella on vuodesta 2010–2011 alkaen ollut käytössään neljä Koalaa.


title: Solefald

text: Solefald on vuonna 1994 perustettu Oslosta, Norjasta kotoisin oleva kahden miehen avant-garde metal -yhtye. Yhtye on tullut tunnetuksi hyvin kokeellisesta ja progressiivisesta musiikistaan, jossa on vaikutteita monista musiikin eri lajeista, mutta black metal on ollut aina pysyvä elementti heidän tuotannossaan. Bändi on julkaissut tähän mennessä kuusi studioalbumia, joista kaksi uusinta ovat vahvasti kallellaan viikinkimetalliin. Yhtye nauttii suurta arvostusta etenkin avant-garde metal -piireissä. Molemmat jäsenet ovat olleet mukana myös muissa yhtyeissä; Jakhelln on Sturmgeistin johtohahmo ja hänellä on myös oma avantgarde/industrial -projekti G.U.T.. Nedland soittaa Borknagarissa koskettimia ja laulaa Age of Silencessä. Sana "solefald" on norjaa ja tarkoittaa auringonlaskua.


title: Jimmy Lydon

text: James "Jimmy" Lydon (s. 30. toukokuuta 1923) on yhdysvaltalainen näyttelijä. Hän debytoi Broadway-teatterissa vuonna 1937 ja alkoi pian saada elokuvaroolejakin. Eräs varhainen osa oli nimirooli "Tom Brownin kouluvuosissa" (1940).


title: Jimmy Lydon

text: 1940-luvun alkupuolella Lydon saavutti mainetta myös Henry Aldrich -elokuvista. Vuonna 1948 hän esiintyi James Cagneyn tähdittämässä elokuvassa "Vain yksi vuorokausi".


title: Jimmy Lydon

text: Lydon on työskennellyt televisiossakin – paitsi näyttelijänä, myös ohjaajana, tuottajana ja käsikirjoittajana.


title: Vonette Dixon

text: Vonette Dixon (s. 26. marraskuuta 1975) on jamaikalainen pika-aitajuoksija.


title: Vonette Dixon

text: Dixon osallistui ensimmäisen kerran arvokilpailuihin Edmontonin MM-kisoissa 2001, jossa hän sijoittui kahdeksanneksi. Hän voitti Kansainyhteisön kisoista 2002 hopeaa ajalla 12,83. Pariisin MM-kisoissa seuraavana vuonna hän juoksi yhdeksänneksi. Helsingin MM-kisoissa 2005 hän karsiutui välierissä ajalla 13,08, mutta seuraavissa MM-kilpailuissa Osakassa 2007 hän sijoittui seitsemänneksi ajalla 12,64. Myöhemmin samana vuonna hän juoksi Stuttgartin viidenneksi. Pekingin olympialaisissa 2008 hän jäi välieriin. Dohan sisäratojen MM-kisoissa 2010 hän oli kuudes 60 metrin aitajuoksussa. Seuraavan vuoden Daegun MM-kilpailuissa hän karsiutui välierissä.


title: Hanna Maron

text: Hanna Maron (; 22. marraskuuta 1923 Berliini, Saksa – 30. toukokuuta 2014 Tel Aviv, Israel) oli israelilainen näyttelijä. Hän syntyi Berliinissä, mutta muutti perheineen Palestiinaan natsipuolueen astuttua Saksassa valtaan vuonna 1933.


title: Hanna Maron

text: Jo lapsena esiintymisen aloittanut Maron oli Tel Avivissa Cameri-teatterin tähtenä. Hänet muistetaan muun muassa musikaalista "Hello, Dolly!", mutta hän esiintyi myös elokuvissa ja televisiossa. Hän sai vuonna 1973 Israel-palkinnon.


title: Hanna Maron

text: Vuonna 1970 palestiinalaiskapinalliset heittivät kranaatin kohti lentokonetta, jossa Maron oli matkustajana. Näyttelijä haavoittui, ja hänen jalkansa jouduttiin amputoimaan. Tapaus ei kuitenkaan koitunut uran lopuksi.


title: Kampelakalat

text: Kampelakalat ("Pleuronectiformes") on viuhkaeväisten kalojen lahko, johon kuuluu noin 680 lajia. Nämä jaetaan kahteen alalahkoon ja 14 heimoon. Aikuiset kampelakalat ovat merenpohjalla makaavia ja liikkuvia pohjakaloja. Niiden ruumis on litteä ja epäsymmetrinen; molemmat silmät ovat samalla puolella päätä. Kuoriutuessaan munasta kampelanpoikaset ovat kuitenkin normaalisti vielä kaksikylkisesti symmetrisiä, pystyssä uivia kaloja. Yleensä alle parisenttisenä ne kokevat muodonmuutoksen, jossa mm. toinen silmä vaeltaa kallon toiselle puolelle, ja kala asettuu pohjaelämään.


title: Kampelakalat

text: Kolmemetrinen ruijanpallas on yksi suurimmista kampelakaloista. Monet kampelakalat ovat merkittäviä ruokakaloja.


title: Kampelakalat

text: Itämeressä Suomen vesillä esiintyy säännöllisesti kaksi kampelalajia, kampela ("Platichthys flesus") ja piikkikampela ("Psetta maxima"). Vain muutaman kerran on tavattu satunnaislajeja punakampelaa ("Pleuronectes platessa"), hietakampelaa ("Limanda limanda") ja silokampelaa ("Scophthalmus rhombus").


title: Joe Maross

text: Joseph R. ”Joe” Maross (7. helmikuuta 1923 – 7. marraskuuta 2009) oli yhdysvaltalainen näyttelijä. Hän esiintyi uransa aikana muiden muassa elokuvissa "Aja ääneti, aja syvällä" ("Run Silent Run Deep", Wise, 1958) ja "Huijarisaarnaaja" ("Elmer Gantry", Brooks, 1960).


title: Joe Maross

text: Maross tuli lisäksi tunnetuksi vierailevista esiintymisistään lukuisissa televisiosarjoissa.


title: The Melancholy Collection

text: The Melancholy Collection on punk rock -yhtye Millencolinin ensimmäinen kokoelma-albumi, joka julkaistiin vuonna 1999. Albumin sisältö koostuu pääasiassa yhtyeen kahdesta ensimmäisestä EP:stä ja kappaleiden singleistä mukana tulleista b-raidoista.


title: Max Simon

text: Max Simon (6. tammikuuta 1899 Breslau, Saksa – 1. helmikuuta 1961 Dortmund, Länsi-Saksa) oli saksalainen SS-kenraali. Hänen korkein arvonsa oli SS-Gruppenführer ja hän toimi eri tehtävissä SS-Totenkopfverbändessa. Toisen maailmansodan aikana hän johti keskitysleirivartijoista koottua SS-divisioona Totenkopfia.


title: Max Simon

text: Ensimmäisen maailmansodan aikana Simon palveli Grosser Kürfust -ratsuväkirykmentissä. Sodan jälkeen 1919 hän oli sleesialaisen Freikorpsin jäsen. Hän toimi armeijassa vääpelinä kunnes hänet erotettiin 1929.


title: Max Simon

text: Simon liittyi SS-joukkoihin pian kansallissosialistisen puolueen valtaannousun jälkeen toukokuussa 1933. Hän toimi aluksi keskitysleirien tarkastajana ja vuonna 1934 Sachsenhausenin keskitysleirin vartioyksikön päällikkönä. Vuonna 1937 hänet ylennettiin I./SS- Totenkopf-rykmentti Oberbayernin komentajaksi. Saksan hyökättyä Puolaan syyskuussa 1939 Simon johti yksikköään, joka seurasi armeijan joukkoja murhaten juutalaisia, poliittisia johtajia, Puolan armeijan karkureita, pappeja ja intellektuelleja.


title: Max Simon

text: SS-divisioona Totenkopf perustettiin pian Puolan valtaamisen jälkeen lokakuussa 1939. Simon tuli sen ensimmäisen jalkaväkirykmentin komentajaksi. Divisioona osallistui Belgian ja Ranskan valtaamiseen touko–kesäkuussa 1940. Simon haavoittui pian operaatio Barbarossan alkamisen jälkeen Venäjällä heinäkuussa 1941.


title: Max Simon

text: Kesäkuussa 1942 Simon sai koko Totenkopf-divisioonan komentajuuden. Lokakuussa 1943 hän siirtyi komentamaan 16. SS-divisioona Reichsführer SS:a Italiaan ja myöhemmin Unkariin. Marraskuussa 1943 neuvostoliittolainen sotaoikeusistuin tuomitsi hänet kuolemaan "in absentia" vastuullisena Harkovan seudulla suoritetusta yli 10 000 siviilin murhasta saman vuoden kesän aikana.


title: Max Simon

text: Vuotta myöhemmin lokakuussa 1944 Simon sai komentoonsa XIII SS-armeijakunnan, joka toimi lähinnä länsirintamalla. Simon toimi tässä tehtävässä sodan loppuun asti. Hänet vangittiin Schwendtissa, Tirolissa 6. toukokuuta 1945.


title: Max Simon

text: Sodan jälkeen britit asettivat hänet syytteeseen osallisuudesta Marzabottassa Italiassa suoritetuista siviilien joukkomurhista, joita oli tehty kostotoimina partisaanitoiminnasta. Simon tuomittiin kuolemaan, mutta tuomio muutettiin vankeusrangaistukseksi. Hänet vapautettiin vankilasta 1954.


title: Max Simon

text: Uusi saksalainen oikeudenkäynti seurasi lokakuussa 1955. Simonia syytettiin kolmen siviilin hirttämisestä. Teko oli suoritettu aivan sodan lopulla, kun siviilit olivat yrittäneet riisua Hitler-Jugendin lapsia aseista ja estää näitä osallistumasta taisteluun Yhdysvaltojen joukkoja vastaan. Syyte hylättiin kahdesti, koska oikeus katsoi Simonin seuranneen tuolloisen lain mukaan annettua käskyä. Hän kuitenkin kuoli ennen kolmatta oikeudenkäyntiä.


title: Axel Fredrik Londen

text: Axel Fredrik Londén (5. elokuuta 1859 Hamina – 8. syyskuuta 1928 Helsinki) oli suomalainen liikejuristi, liikemies ja kilpa-ampuja.


title: Axel Fredrik Londen

text: Londénin vanhemmat olivat Ruokolahden kirkkoherra, lääninrovasti Karl Fredrik Londén (1815–1890) ja Emilia Nordenstreng. Hän pääsi ylioppilaaksi 1878 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon ja tuomarintutkinnon vuonna 1886. Londén sai varatuomarin arvon 1889. Hän toimi maataloushallituksen ja prokuraattorintoimituskunnan kanslistina 1893–1902 ja sen jälkeen hän oli liikemiehenä Helsingissä.


title: Axel Fredrik Londen

text:
Londén voitti pronssia vuoden 1912 kesäolympialaisissa hirviammunnan kertalaukauksen joukkuekilpailussa. Samoissa kisoissa hän oli 18:s henkilökohtaisessa kilpailussa. Vuoden 1908 kesäolympialaisissa hän karsiutui jatkosta.
Londén oli Suomen Olympiakomitean ensimmäisen hallituksen jäsen 1907-1908 ja 1911-1913. Hän myös julkaisi 1923-1924 kaksiosaisen kokoelman "Eräretkillä Pohjolassa".


title: Axel Fredrik Londen

text: Nimellä "Ax. Fr. Londén":


title: Yhdyskiduskalat

text: Yhdyskiduskalat ("Synbranchiformes") on viuhkaeväisten kalojen lahko. Siihen kuuluu noin 100 lajia, jotka jaetaan kolmeen heimoon. Kolme lajia elää murtovedessä, muut tropiikin ja subtropiikin makeissa vesissä. Lahkoon on aiemmin viitattu myös nimellä "suoankeriaat".


title: Sébastien Fournier

text: Sébastien Fournier (s. 27. kesäkuuta 1971) on sveitsiläinen entinen jalkapalloilija, hän pelasi urallaan muun muassa FC Sionissa, Vfb Stuttgartissa ja Servette Genevassa. Maajoukkueessa oli arvokisoissa mukana 1994 MM-kilpailuissa ja 1996 EM-kilpailuissa.


title: Universitas 21

text: Universitas 21 on kahdenkymmenenyhden tutkimuspainotteisen yliopiston verkosto. Se on perustettu 1997. Jäseniä on englanninkielisistä maista, Aasian talousmahdeista sekä Ruotsista.


title: Gootti-linja

text: Gootti-linja (, ), myöhemmin Vihreä linja (), oli Saksan Italiaan sijoitetun armeijan länsirannikon Pisasta Apenniinien niemimaan yli itärannikon Riminiin ulottunut puolustuslinja pohjois-Italiassa toisen maailmansodan loppuvaiheessa.


title: Gootti-linja

text: Sotamarsalkka Albert Kesselringin johtama Saksan armeija vetäytyi taistellen Sir Harold Alexanderin johtamien liittoutuneiden edeltä ja muodosti useita puolustuslinjoja. Gootti-linjalle annettiin antiikin historiaan viittaava nimi saksalaisten taistelutahdon kohottamiseksi. Adolf Hitler pelkäsi kuitenkin Anzion maihinnousun kaltaista hyökkäystä joukkojen selustaan, ja antoi käskyn, jonka mukaan puolustuslinjan nimi on vaihdettava neutraalimpaan. Näin liittoutuneet puolestaan eivät voisi antaa mahdolliselle voittoisalle taistelulleen omaa taistelutahtoaan kohottavaa nimeä. Kesselring nimesi linjan uudelleen Vihreäksi linjaksi.


title: Gootti-linja

text: Liittoutuneet läpäisivät puolustuslinjan syksyllä 1944, mutta saksalaiset onnistuivat jälleen vetäytymään hyvässä järjestyksessä eivätkä liittoutuneet saavuttaneet alueella ratkaisevaa läpimurtoa ennen vuoden 1945 kevätoffensiivia.


title: ScrewAttack

text: ScrewAttack on vuonna 2006 avattu verkkosivusto, joka tuottaa videopelihin liittyvää viihdettä. Kotisivujensa lisäksi ScrewAttack esittää materiaaliaan GameTrailersissa. Sivusto on nimetty "Metroid "-sarjassa esiintyvän esineen mukaan. ScrewAttackin käyttäjiä kutsutaan nimellä "g1".


title: ScrewAttack

text: Suurin osa ScrewAttackin videoista tuotetaan Dallasissa sijaitsevassa pääkonttorissa. Omia ohjelmiaan tekevä eurooppalainen jaosto sijaitsee Lontoossa.


title: ScrewAttack

text: Aluksi ScrewAttack tuotti vain radio-ohjelman tyyliin toteutettua "SideScrollers"-podcastia, jossa käyttäjiä tiedotetaan muun muassa pelialan uutisista ja ScrewAttack-yhteisön viikoittaisista tapahtumista. Sittemmin ohjelmisto on laajentunut usealla nimikkeellä, joista suosituimpia on DVD:llekin julkaistu "The Angry Video Game Nerd". Komediassa James D. Rolfen esittämä nörtti arvostelee retropelejä kiroillen ja alkoholia nauttien. Esimerkkejä muista ohjelmista ovat "Video Game Vault" -pelikatsaukset, 1980- ja 1990-lukujen televisio-ohjelmia parodisoiva "The New Adventures of Captain S" sekä "ScrewAttack Top Ten", jossa esitellään 10 johonkin määritelmään parhaiten sopivaa videopeliä. Ohjelmistosta poistuneita sarjoja ovat "RetroRemix", "GameJew", "Awesome Video Games" ja yksiosaiseksi jäänyt "Bebop and Steve".


title: ScrewAttack

text: "Video Game Vault", "ScrewAttack Top Ten" ja "The Angry Video Game Nerd" -ohjelmia alettiin esittää GameTrailersissä helmikuusta 2007 lähtien. Sivustojen välisen yhteistyön uskottiin vahvistavan GameTrailersin asemaa Internetin johtavana pelivideolähteenä.


title: Vantaan vankila

text: Vantaan vankila on vuonna 2002 Vantaan Itä-Hakkilassa toimintansa aloittanut tutkintavankila.


title: Vantaan vankila

text: Keskivankiluku vuonna 2007 oli 216. Vuonna 2011 vankilassa oli 244 vankia. Vangeista yli puolet on ulkomaalaisia. Vuonna 2017 keskimääräinen vankiluku oli 201. Osa vankilan paikoista on varattu naisvangeille. Vankilaan on sijoitettu Psykiatrisen vankisairaalan Vantaan yksikkö sekä Etelä-Suomen täytäntöönpanoyksikkö.


title: Vantaan vankila

text: Vankilanjohtajana on 2010-luvulla toiminut Tuomo Junkkari.


title: Vantaan vankila

text: Moderneista, uusista turvajärjestelyistä huolimatta vankilasta on yritetty jo pakoa. Erään paon yhteydessä tuli myös ilmi, etteivät vankilan turvajärjestelmät olleet kytkettyinä päälle.


title: Vantaan vankila

text: Vantaan vankilan avaamisen myötä suljettiin Helsingin Katajanokalla sijainnut vanha Helsingin lääninvankila eli ”Nokka”, joka on sittemmin remontoitu hotelliksi.


title: Ankkuri (sanomalehti)

text: Kaupunkilehti Ankkuri on kotkalainen ilmaisjakelulehti, joka ilmestyy keskiviikkoisin ja lauantaisin. Lehti jaetaan kotitalouksiin Kotkassa, Haminassa, Virolahdessa, Miehikkälässä, Pyhtäällä ja Loviisassa. Ankkurin jakelulevikki on 46 600 kappaletta ja se on Kaupunkilehtien liiton jäsen.


title: Ankkuri (sanomalehti)

text: Lehti muodostettiin yhdistämällä kaksi Kotkassa ilmestynyttä ilmaisjakelulehteä, Kotkansilmä ja Poiju Ankkuriksi vuonna 2006. Lehden verkkopalvelu uudistui 26. kesäkuuta 2008.


title: Dion Fortune

text: Dion Fortune (oikea nimi Violet Mary Firth, 6. joulukuuta 1890 Llandudno, Wales – 6. tammikuuta 1946) oli brittiläinen okkultisti ja kirjailija. Hän kirjoitti useita salatieteitä käsitteleviä kaunokirjallisia teoksia.


title: Dion Fortune

text: Ensimmäisen maailmansodan jälkeen Violet Firth liittyi vapaamuurari Theodore Moriartyn vetämään pieneen piiriin. Hän otti itselleen perheensä tunnuslauseen mukaan nimen Deus Non Fortuna, lyhennettynä Dion Fortune. Myöhemmin Firth kirjoitti näiden aikojen innoittamana novelleja. Ne julkaistiin aluksi aikakauslehdessä ja koottiin myöhemmin kirjaksi "Tohtori Tavernerin salaisuudet" vuonna 1926.


title: Shepardin asteikko

text: Shepardin asteikko on amerikkalaisen psykologin Roger Shepardin kehittämä kuuloharha, jossa äänen taajuuden havaitaan joko laskevan tai nousevan loputtomasti. Shepard esitteli ilmiön "Journal of the Acoustical Society of America" -julkaisussa vuonna 1964 artikkelillaan "Circularity in Judgments of Relative Pitch".


title: Shepardin asteikko

text: Shepardin harha on helpoin tehdä elektronisesti, mutta samankaltainen ilmiö voidaan toteuttaa myös akustisilla soittimilla. Jokaisen nuotin kohdalla ääniaallot nousevat tai laskevat yleisimmin puoliaskelen verran.


title: Shepardin asteikko

text: Oheisessa kuviossa jokainen neliö esittää säveltä, ja suoraan toistensa ylä- ja alapuolella olevat sävelet yhdessä muodostavat yhden Shepardin sävelen. Eri neliöiden värit tarkoittavat kunkin sävelen äänenvoimakkuutta siten, että purppuranpunainen merkitsee hiljaisinta ja vihreä kovinta ääntä. Toistensa ylä- ja alapuolella olevat sävelet, jotka soivat samanaikaisesti, ovat tarkalleen oktaavin päässä toisistaan, ja kukin eri oktaavialassa oleva asteikko tulee asteikkoa ylöspäin edetessä vähitellen esiin ja lopulta häviää, niin että kuulostaa siltä kuin se ei alkaisi mistään eikä päättyisi mihinkään.


title: Shepardin asteikko

text: Nouseva Shepardin asteikko voidaan muodostaa esimerkiksi siten, että siinä c-sävelen muodostavat tuskin kuultavissa oleva yksiviivainen eli keski-C (c¹) sekä voimakas kaksiviivainen c (c²). Tätä puoliaskelta ylemmän cis-sävelen taas muodostavat hieman edellistä voimakkaampi cis¹ ja hieman edellistä heikompi cis², seuraavan sävelen taas vielä hieman edellistä voimakkaampi d¹ ja hieman edellistä heikompi d². Oktaavin puolivälissä fis² soi jo yhtä voimakkaana kuin fis¹, ja vihdoin kromaattisen asteikon 12. sävelen muodostavat voimakas yksiviivainen h (h¹) sekä tuskin kuultavissa olevat pieni h ja kaksiviivainen h (h²). Tämän jälkeen asteikon 13. sävel, c, on aivan samanlainen kuin ensimmäinenkin, ja sävelten muodostamaa kehää voidaan kiertää loppumattomaan. Toisin sanoen jokaisen Shepardin sävelen muodostaa kaksi siniaaltoa, joiden taajuudet poikkeavat toisistaan tarkalleen oktaavien verran, ja kummankin aallon intensiteetti riippuu Gaussin funktion mukaisella tavalla siitä, kuinka etäällä sävel puoliaskelina mitattuna on siitä sävelestä, johon liittyy voimakkain yksittäisen siniaallon intensiteetti, tässä tapauksessa h:sta.


title: Shepardin asteikko

text: Shepardin asteikkoa on verrattu Penrosen portaina tunnettuun optiseen illuusioon ("mahdottomaan kuvioon").


title: Shepardin asteikko

text: Edellä kuvatussa muodossa, jossa asteikko koostuu erillisistä sävelistä, sitä sanotaan "diskreetiksi Shepardin asteikoksi". Illuusio on voimakkain, jos perättäisten sävelten välissä pidetään aina pieni tauko eli ne soitetaan staccatossa tai marcatossa, ei legatossa. Tällöin aivojen on vaikea erottaa yhtä oktaavin etäisyydellä toisistaan soivista taajuuksista pääsäveleksi (peittoilmiö).


title: Shepardin asteikko

text: Jean-Claude Risset loi Shepardin asteikosta version, jossa sävelten keskinäinen voimakkuus muuttuu jatkuvasti glissandona, ilman taukoja nuottien välissä. Hän kehitti myös samankaltaisen rytmisen harhan, jossa soivan äänen tempo vaikuttaa nopeutuvan tai hidastuvan loputtomasti.


title: Shepardin asteikko

text: Shepardin asteikon kaltaista tehokeinoa on hyödynnetty jo 1700-luvun sävellyksissä.


title: Ari Korhonen

text: Ari Korhonen (s. 28. huhtikuuta 1972 Kuopio) on Sosialidemokraattisen Puolueen entinen puoluesihteeri (2008–2010) ja Raision kaupunginjohtaja. Korhonen on alun perin kotoisin Pieksämäeltä. Hän toimi 2006–2008 SDP:n Varsinais-Suomen piirin puheenjohtajana ja Turun SDP:n kunnallisjärjestön toiminnanjohtajana 2003–2005. Korhonen on naimisissa ja hänellä on kolme lasta.


title: Ari Korhonen

text: Ari Korhonen valittiin Turun kaupunginvaltuustoon vuoden 2008 kunnallisvaaleissa. Vuonna 2010 hänet valittiin Turun kaupungin vs. apulaiskaupunginjohtajaksi. Syyskuussa 2010, eli pian Turun vs. apulaiskaupunginjohtajaksi valintansa jälkeen, Korhonen lähti mukaan Raision kaupunginjohtajakisaan. Raision kaupunginvaltuusto valitsi hänet kaupunginjohtajaksi 25. lokakuuta 2010.


title: Ari Korhonen

text:
Korhonen hävisi 2017 Kotkan kaupunginjohtajan virkavaalin Esa Sirviölle toisella kierroksella lukemin 24–27.
Koulutukseltaan Korhonen on filosofian maisteri. Hän on valmistunut Turun yliopistosta pääaineenaan kemia.


title: Live Gothic

text: Live Gothic on Therionin livealbumi, joka julkaistiin 25. heinäkuuta 2008. Kappaleet on nauhoitettu 14. helmikuuta 2007 Varsovan Stodota Clubissa.


title: Lindsay Camp

text: Lindsay Camp (s. 1957) on brittiläinen lasten- ja nuortenkirjailija. Hän on kirjoittanut muun muassa lapsen intoa oppia uutta käsittelevän tieteisseikkailun "Miksi? Miksi?" (1998).


title: Gothic Kabbalah

text: Gothic Kabbalah on Therionin kolmastoista albumi, joka julkaistiin 12. tammikuuta 2007.


title: Sivanandajooga

text: Sivanandajooga on klassinen hathajoogan muoto. Sivanandajooga on dynaamisempi kuin hathajooga, mutta ei niin fyysinen kuin astangajooga.


title: Sivanandajooga

text: Sivanandajoogan kehitti Swami Vishnu Devananda, joka nimesi joogamuodon gurunsa Swami Sivanandan Saraswatin mukaan.


title: Sivanandajooga

text: Sivanandatuntiin kuuluu alkurentoutuminen, hengitysharjoitukset, aurinkotervehdys ja 12 vahvistavan ja notkistavan joogaliikkeen sarja välirentoutuksineen. Yksi tunnetuimmista sivananda joogasarjoista on aurinkotervehdys ja lootusasento. Lootusasento on erityisen sopiva meditointiin. Asentojen välillä rentoudutaan ja tunnin päättää pitempi, kokonaisvaltainen loppurentoutus.


title: Sivanandajooga

text: Sivanandajoogan harjoitukset (asanat) on suunniteltu tehtäväksi aina tietyssä järjestyksessä, jolloin ne vaikuttavat järjestelmällisesti koko kehoon: selkärankaan, niveliin ja nivelsiteisiin, lihaksiin, verenkiertoon ja myös ruoansulatukseen, hermostoon sekä rauhasiin. Jokainen asento joko vahvistaa edeltävää tai on sen vastaliike.


title: Sivanandajooga

text: Hengitysharjoitukset ovat sivanandajoogan kannattajien mukaan tärkeitä, koska he katsovat että suurin osa ihmisistä käyttää hengittämiseen vain pientä osaa keuhkojensa hengityskapasiteetista. Harjoittelemalla pyritään oppimaan parempi hengitystekniikka, jota käytetään myös normaalielämässä, ei vain joogan aikana. Rentoutumisharjoitusten tarkoituksena on harjoittajien mukaan rentoutuminen fyysisesti, psyykkisesti ja henkisesti. Myös "oikeanlainen" ruoka, lähinnä kasvisruoka, on osa sivananda joogan ajattelumaailmaa.


title: Sivanandajooga

text: Sivanandajoogassa keho ymmärretään sielun työvälineeksi. Siksi joogaharjoitusten katsotaan kehittävän myös harjoittajansa henkisiä kykyjä.


title: Sivanandajooga

text: http://www.sivananda.org/ Sivananda Yoga Vedanta Centers


title: Sivanandajooga

text: http://www.sivananda.com/ Sivananda


title: Sivanandajooga

text: http://www.wasayogacenter.fi/ Wasa Yogacenter


title: Seth Enslow

text: Seth Enslow (s. 1975 Massena, Yhdysvallat) on yhdysvaltalainen stuntmies, joka tunnetaan etenkin moottoripyörähypyistään. Hän kuuluu Crusty Demons -moottoripyöräseuraan. Vuonna 2007 julkaistussa Crusty Demons -videopelissä Enslowta oli mahdollista ohjata.


title: Seth Enslow

text: Jarno Leppälä on kertonut yhdeksi idoleikseen Enslowin.


title: Melkein vieraissa – Nimemme on Dingo

text: Melkein vieraissa – Nimemme on Dingo on 29. lokakuuta 2008 julkaistu Dingo-tribuuttialbumi. Albumilla tunnettuja Dingon kappaleita esittää joukko suomalaisia artisteja.


title: Melkein vieraissa – Nimemme on Dingo

text: Kokoelman ensimmäisenä singlenä julkaistiin Scandinavian Music Groupin versio kappaleesta ”Levoton tuhkimo”. Toinen single on Negativen ”Sinä ja minä”. Molemmat kappaleet ovat kuunneltavissa levy-yhtiö Elements Musicin sivuilla.


title: Melkein vieraissa – Nimemme on Dingo

text: Albumi nousi Suomen virallisen listan sijalle 8.


title: Bertil Cleve

text: Bertil Cleve (s. 1907–1941) oli ruotsalainen lasten- ja nuortenkirjailija.


title: Seiichi Itō

text: Seiichi Itō (, "Itō Seiichi", 26. heinäkuuta 1890 – 7. toukokuuta 1945) oli japanilainen vara-amiraali ja keisarillisen Japanin laivaston viimeisen sotatoimen operaatio Ten-Gōn päällikkö toisessa maailmansodassa.


title: Seiichi Itō

text: Seiichi Itō syntyi Takadassa Fukuokan prefektuurissa Japanissa vuonna 1890. Hän valmistui keisarillisen Japanin laivastoakatemiasta Etajimassa vuonna 1911. Itō aloitti uransa keisarillisen Japanin laivaston palveluksessa panssariristeilijä "Asolla" (entinen Venäjän keisarikunnan laivaston "Bayan") ja taistelulaiva "Akilla".


title: Seiichi Itō

text: Vuonna 1914 Itōsta tehtiin aliluutnantti ja vuonna 1917 hänet ylennettiin luutnantiksi. Vuonna 1927 hän osallistui Japanin laivaston vierailulle Yhdysvalloissa ja ylennettiin komentajaksi. Joulukuussa 1931 Itōsta tuli kapteeni ja hänet komennettiin laivastotukikohtaan Japanin miehittämässä Mantšukuon nukkevaltiossa.


title: Seiichi Itō

text: Marraskuussa 1933 Itō komennettiin pois Mantšukuosta ja hänestä tehtiin Kuma-luokan risteilijä "Kison" kapteeni. Vuonna 1935 hän siirtyi Mogami-luokan risteilijä "Mogamille". Toukokuussa 1936 Itō siirtyi Takao-luokan risteilijä "Atagolle" ja saman vuoden joulukuussa Kongō-luokan taistelulaiva "Harunalle".


title: Seiichi Itō

text: Marraskuussa 1938 Itō ylennettiin kontra-amiraaliksi ja nimitettiin Japanin 2. laivaston päälliköksi. Syyskuussa 1941 Itōsta siirtyi Japanin laivaston pääesikuntaan. Saman vuoden lokakuussa hänet ylennettiin vara-amiraaliksi.


title: Seiichi Itō

text: Japanin ja Yhdysvaltain välillä käyty Tyynenmeren sota alkoi 7. joulukuuta 1941 tehdystä hyökkäyksestä Pearl Harboriin. Toisessa maailmansodassa Itō työskenteli laivaston pääesikunnan päämajassa, kunnes hänet määrättiin joulukuussa 1944 Seton sisämerelle, jossa hän otti 2. laivaston komennon.


title: Seiichi Itō

text: Talveen 1945 mennessä keisarillisen Japanin laivasto oli jo hävinnyt sodan Tyynenmeren hallinnasta. Japanilaiset laativat suunnitelman, jossa laivaston lippulaiva, Yamato-luokan taistelulaiva "Yamato", lähtisi Okinawalle ja aloittaisi saarelle maihinnousun tehneiden yhdysvaltalaisten pommituksen, kunnes laiva olisi upotettu. Pääesikunnan ehdotuksesta "Yamaton" päälliköksi nimitettiin vara-amiraali Itō, ja 6. toukokuuta 1945 "Yamato" lähti Tokuyaman satamasta määränpäänään Okinawa.


title: Seiichi Itō

text: Aamupäivällä 7. toukokuuta yhdysvaltalaiset sukellusveneet havaitsivat "Yamaton", ja Task Force 58 lähetti lentokoneensa upottamaan taistelulaivan. Kahden tunnin mittaisen taistelun jälkeen raskaita vaurioita kokenut "Yamato" alkoi upota, ja Itō antoi kaikille miehistön jäsenille käskyn hylätä laiva. Itō oli päättänyt upota "Yamaton" kanssa ja jäi laivan komentosillalle, mutta ammusvarastoihin levinneen tulipalon seurauksena laiva räjähti ennen kuin se olisi voinut vajota veden alle. Operaatio Ten-Gōn tavoite epäonnistui, mutta Japanissa Itōlle annettiin postuumisti amiraalin arvonimi.


title: Mark Kelly

text: Mark Edward Kelly ( Orange, New Jersey) on yhdysvaltalainen avaruuslentäjä. Kaksoisveljensä Scott J. Kellyn kanssa he ovat ensimmäiset avaruudessa käyneet kaksoset. Kellyn ensimmäinen avaruuslento oli avaruussukkula Endeavourin lento STS-108 5.–17. joulukuuta 2001 ja toinen Discoveryn STS-121 4.–17. heinäkuuta 2006. Kolmannella lennolla 30. toukokuuta - 17. kesäkuuta 2008 Kelly toimi Discoveryn lennon STS-124 komentajana. Neljännellä sukkulalennolla STS-134 hän toimi Endeavourin komentajana. STS-134:n laukaisu viivästyi toistuvasti. Laukaisu toteutui 16. toukokuuta 2011.


title: Mark Kelly

text: Kelly on naimisissa Arizonaa Yhdysvaltain edustajainhuoneessa edustavan Gabrielle Giffordsin kanssa. Kellyllä on kaksi lasta aikaisemmasta avioliitosta. Demokraattien kolmannen kauden edustaja Giffordsia ammuttiin 8. tammikuuta 2011 Tucsonissa vaalitilaisuudessa. Kellyn osallistuminen STS-134 -lentoon oli epävarmaa Giffordsin Tucsonin ampumistapauksen jälkeen. Aluksi Kelly päätti keskeyttää sukkulalentoon valmistavat harjoitukset. Gabrielle Giffordsin odotettua nopeamman paranemisen seurauksena Kelly kuitenkin palasi takaisin STS-134:n komentajaksi.


title: Mark Kelly

text: Ennen nykyistä lentoa Kelly on viettänyt 38 vuorokautta avaruudessa.


title: Putkisuukalat

text: Putkisuukalat (Syngnathiformes) on viuhkaeväisten kalojen lahko. Siihen luokitellaan viisi heimoa, muun muassa merineulat, johon puolestaan kuuluu merihevosten suku. Putkisuukaloilla ei ole lainkaan hampaita vaan putkimainen suu, jolla ne imaisevat ravintoa.


title: Putkisuukalat

text: Putkisuukaloja on pidetty piikkikalojen lähisukulaisina, ja usein ne onkin sisällytetty alalahkona Syngnathoidei piikkikalojen lahkoon Gasterosteiformes. Luokitus on kuitenkin kiistanalainen.


title: Putkisuukalat

text: Suomessa esiintyviä putkisuukaloja ovat särmäneula ja siloneula.


title: Antiikkia, antiikkia

text: Antiikkia, antiikkia on ITV Studios Finlandin tuottama ja Yle TV1:llä esitettävä televisio-ohjelma, jossa asiantuntijat arvioivat eri paikkakunnilla ihmisten antiikkiesineiden rahallista arvoa. Ohjelma perustuu vuodesta 1979 tehtyyn brittiläiseen "Antiques Roadshow" -ohjelmaan, jonka formaatti on kopioitu lukuisiin maihin. Ruotsissa vastaavan ohjelman nimi on "Antikrundan".


title: Antiikkia, antiikkia

text: Ohjelmassa Tuija Peltomaa, Johanna Lindfors ja Oliver Backman arvioivat antiikkiesineiden arvoja. Ohjelman pitkäaikaisin ja suosituin kasvo on ollut pitkän linjan antiikkiammattilainen Wenzel Hagelstam. Lisäksi arviointeja ovat tehneet myös Kari Toivonen sekä Ulla Lehtinen ja Hans Tritzschler. Antiikkiohjelman ensiesitys tapahtui kesällä 1997. Parhaimmillaan ohjelma on kerännyt noin 712 000 katsojaa. Vuonna 2014 ohjelmaa on esitetty 17 tuotantokauden verran.


title: Rockstar Games Presents Table Tennis

text: Rockstar Games Presents Table Tennis on Rockstar Gamesin julkaisema pöytätennisaiheinen videopeli Xbox 360:lle Ja Wii. Peli julkaistiin Xbox 360:lle Yhdysvalloissa 23. toukokuuta 2006. Se on myös Rockstar Gamesin Xbox 360 -latausjärjestelmää hyödyntävä peli.


title: Beverley Owen

text: Beverley Owen, oik. Ogg (s. 13. toukokuuta 1937) on yhdysvaltalainen näyttelijä. Suuri yleisö muistaa hänet parhaiten Marilyn Munsterin roolista 1960-luvun televisiosarjassa "Me hirviöt". Jätettyään roolin hän sai seuraajakseen Pat Priestin.


title: Beverley Owen

text: Vielä 1970-luvun alussa Owen esiintyi "Another World" -sarjassa. Sittemmin hän on omistautunut lähinnä uralleen teatterissa.


title: Beverley Owen

text: Owen oli vuosina 1964–1974 naimisissa televisio-ohjaaja, -tuottaja ja -käsikirjoittaja Jon Stonen kanssa. Eroon päättyneestä avioliitosta syntyi kaksi lasta.


title: Ezio Pascutti

text: Ezio Pascutti (1. kesäkuuta 1937 – 4. tammikuuta 2017 Bologna) oli italialainen jalkapalloilija. Hän pelasi pitkään Bologna Football Club 1909:ssä. Hän kuului myös maajoukkueeseen, jossa hän osallistui maailmanmestaruuskilpailuihin 1962 ja 1966.


title: Ali Boulala

text: Ali Boulala (s. 28. tammikuuta 1979 Tukholma, Ruotsi) on ammattilaiskeittari, joka esiintyy lukuisissa rullalautailuelokuvissa, mm. Flip Sorry- elokuvassa. Hänen äitinsä on suomalainen ja isänsä algerialainen. Hänet tunnetaan muun muassa 25 rappusen olliestaan. 10. maaliskuuta 2007 hän joutui Shane Crossin kanssa moottoripyöräonnettomuuteen, josta seurasi Shane Crossin kuolema. Ali Boulala oli moottoripyörän ohjassa, muttei kuollut. Hänelle tuli kuitenkin vakavia vammoja kalloonsa ja hän joutui tilapäiseen koomaan. Molemmat olivat humalassa onnettomuuden sattuessa. Ali ei olisi halunnut ottaa Shanea moottoripyörän kyytiin, mutta Shane sai hänet suostuteltua. Boulala tuomittiin neljäksi vuodeksi vankilaan, joista kaksi ehdotonta vankeutta.


title: Bill Rebane

text: Bill Rebane (s. 8. helmikuuta 1937) on elokuvaohjaaja. Hän syntyi Riiassa, Latviassa, ja opiskeli viisitoistavuotiaaksi Saksassa. Sieltä hän lähti Yhdysvaltoihin, jossa hän on sittemmin luonut uransa.


title: Bill Rebane

text: Rebanen ensimmäinen ohjaustyö oli "Monster A Go-Go" (1965).


title: Bill Rebane

text: Rebane oli vuonna 2002 American Reform Partyn ehdokkaana Wisconsinin kuvernööriksi.


title: Marian sairaala

text: Marian sairaala oli Helsingissä sijaitseva sairaala, jossa varsinainen sairaalatoiminta loppui vuonna 2014. Se on aiemmin ollut osa Helsingin yliopistollista keskussairaalaa, jolloin siellä sijaitsivat muun muassa urologian klinikka ja joitakin kirurgisia yksiköitä. Marian sairaala siirtyi kuitenkin vuoden 2007 lopussa Helsingin ja Uudenmaan sairaanhoitopiiriltä pääosin Helsingin kaupungin alaisuuteen, ja HYKS:n ainoana toimintona Mariassa jatkettiin enää dialyysihoitoja. Sairaalassa oli loppuvaiheessa myös useita vuodeosastoja.


title: Marian sairaala

text: Marian sairaalan päärakennus sijaitsee Kampissa Lapinlahdenkadun länsipään varrella. Sen tontti rajoittuu lännessä Mechelininkatuun ja idässä vuonna 2009 puretun Helsingin satamaradan kuiluun.


title: Marian sairaala

text: Sairaalan päivystyspoliklinikka lakkautettiin syyskuussa 2009, jolloin sen toiminnot siirtyivät Meilahden sairaalan alueella sijaitsevaan uuteen Haartmanin sairaalaan.Vuonna 2016 sairaalan tilat remontoitiin, ja siellä aloitti toimintansa Maria 0-1 -nimellä kulkeva startup-keskittymä. Operaattoriyhtiön toimijat ovat Helsingin kaupunki, Startup-säätiö ja Helsingin Uusyrityskeskus.


title: Hippokrates Khioslainen

text: Hippokrates Khioslainen (noin 470 – noin 410 eaa.) oli antiikin kreikkalainen matemaatikko.


title: Hippokrates Khioslainen

text: Tarinan mukaan Hippokrates oli kauppias, joka ryöstettiin. Rahansa menettäneenä hän alkoi tutkia geometriaa. Matematiikassa hänet muistetaan kuunsirppien neliöijänä ja Eudoksoksen ekshaustiomenetelmän tapaisen menetelmän kehittäjänä.


title: Hippokrates Khioslainen

text: Kun piirretään puoliympyrälle OA tasakylkinen kolmio ABC ja kyljille AB ja BC puoliympyrät, niin puoliympyrän OA kehä ja pienten puoliympyröiden kehä rajaa kuunsirpin muotoiset alueet. Niiden yhteenlaskettu ala on yhtä suuri kuin kolmion ABC ala. Koska kolmion saa neliöityä, samalla kuunsirpit saadaan. Hippokrates todisti tämän. Hän yritti löytää myös muita neliöitäviä kuunsirppejä toiveenaan ympyrän neliöiminen.


title: Charlie Mariano

text: Charlie Mariano (12. marraskuuta 1923 – 16. kesäkuuta 2009) oli yhdysvaltalainen alttosaksofonisti. Hän syntyi Bostonissa ja opiskeli Berklee College of Musicissa.


title: Charlie Mariano

text: Mariano oli vuosina 1959–1967 naimisissa jazzpianisti Toshiko Akiyoshin kanssa. Akiyoshin ohella hän työskenteli muiden muassa Charles Mingusin ja Stan Kentonin kanssa.


title: Charlie Mariano

text: Näyttelijä-muusikko Monday Michiru on Marianon tytär.


title: Jean Theslöf

text: Aleksander Johannes (Jean) Theslöf (25. huhtikuuta 1884 Oulu – 30. maaliskuuta 1966) oli suomalainen 1920-luvun puolivälissä pysyvästi Yhdysvaltoihin muuttanut laulaja ja kilpa-ampuja.


title: Jean Theslöf

text: Theslöfin vanhemmat olivat sotakomissaari, kuvernementinsihteeri Alexander Theslöf ja Lydia Malmberg. Hän pääsi ylioppilaaksi Ruotsalaisesta normaalilyseosta 1902. Muutettuaan 1925 Yhdysvaltoihin Theslöf piti New Yorkissa omaa lauluoppilaitosta. Hän asui myöhemmin Miamissa Floridassa. Theslöf oli naimisissa vuodesta 1914 Elisabeth Winterin kanssa ja toisen kerran naimisissa vuodesta 1929 New Yorkin Metropolitanin oopperalaulaja Grace Divinen kanssa.


title: Jean Theslöf

text: Ampujana Theslöf osallistui vuoden 1924 Pariisin kesäkisoihin. Hän kilpaili neljässä lajissa, joista pienoiskiväärin pystykilpailussa sijoittui neljänneksi.


title: Jean Theslöf

text: Theslöf levytti kaikkiaan vajaa 60 laulua. Näistä osa ilmestyi salanimellä Muhoksen Janne. Baritoni Theslöf konsertoi Suomen lisäksi muualla Euroopassa ja Yhdysvalloissa muun muassa New Yorkin Manhattan-oopperassa.


title: 1UP.com

text: 1UP.com on videopelejä käsittelevä verkkosivusto, joka avattiin vuonna 2003. Sivuston toiminnasta vastaa Ziff Davis Media. 1UP.com on osa 1UP Networkia, johon kuuluvat myös GameTab, FileFront, GameVideos, MyCheats sekä pelilehdet "Electronic Gaming Monthly" ja "". Lehtien kotisivut ovat osa 1UP.comin sisältöä.


title: 1UP.com

text: 1UP.com julkaisee peliaiheisia uutisia, arvosteluita, ja haastatteluita. Myös osa alun perin Ziff Daviksen lehdissä ilmestyneistä artikkeleista lisätään sivuston sisältöön. 1UP.comin arvosteluissa käytettiin aiemmin asteikkoa 0–10, joka kuitenkin vaihtui kouluarvosanojen mukaiseen kirjainasteikkoon.


title: Toshiko Akiyoshi

text: Toshiko Akiyoshi (; s. 12. joulukuuta 1929) on japanilainen jazzpianisti ja -säveltäjä. Hän on saanut lukuisia Grammy-ehdokkuuksia ja Yhdysvaltain (National Endowment for the Arts -kulttuuritukiviraston myöntämän NEA Jazz Master -arvonimen (2007).


title: Toshiko Akiyoshi

text: Akiyoshi syntyi Mantšuriassa japanilaiseen perheeseen, joka palasi kotimaahansa vuonna 1945. Hän aloitti pianonsoiton seitsemänvuotiaana ja pääsi vuonna 1956 Bostonin Berklee College of Musiciin. Hän oli vuosina 1959–1967 naimisissa saksofonisti Charlie Marianon kanssa; Monday Michiru on parin tytär.


title: Toshiko Akiyoshi

text: Laajan diskografian julkaissut Akiyoshi on asunut pitkään Yhdysvalloissa. Erottuaan Marianosta hän solmi avioliiton muusikko Lew Tabackinin kanssa.


title: Pietarinkalat

text: Pietarinkalat (Zeiformes) on viuhkaeväisten kalojen lahko. Siihen kuuluu noin 40 lajia, jotka jaetaan kuuteen heimoon. Useimmat pietarinkalat ovat syvän meren lajeja. Joitakin käytetään ruokakaloina. Pietarinkala ("Zeus faber") on antanut nimen omalle heimolleen sekä koko lahkolle.


title: Taškentin metro

text: Taškentin metro on Taškentissa Uzbekistanissa sijaitseva metrojärjestelmä, joka käsittää kolme linjaa. Se on tällä hetkellä ainoa käytössä oleva metrojärjestelmä Keski-Aasiassa. Metron suunnittelu alkoi 1968 ja rakennustyöt aloitettiin 1972. Se oli seitsemäs metrojärjestelmä, joka avattiin Neuvostoliitossa, entisessä Uzbekistanin sosialistisessa neuvostotasavallassa vuonna 1977.


title: Natalie Distler

text: Natalie Distler (s. 21. lokakuuta 1989) on yhdysvaltalainen näyttelijä. Hänet tunnetaan Tommy Gavinin (Leary) tyttären Colleenin roolista televisiosarjassa "Asema 62" ("Rescue Me").


title: Natalie Distler

text: Myös musikaalisesti lahjakas Distler on esiintynyt musiikkiteatterissa pienestä pitäen.


title: Nižni Novgorodin metro

text: Nižni Novgorodin metro () on Nižni Novgorodin kaupungin metrojärjestelmä Venäjällä. Se käsittää kaksi linjaa. Metron rakennustyöt aloitettiin 17. joulukuuta 1977, ja se avattiin käyttöön 20. marraskuuta 1985. Se oli Neuvostoliiton kymmenes metrojärjestelmä.


title: Nižni Novgorodin metro

text: Nižni Novgorodin metro muistuttaa arkkitehtuuriltaan suuresti Moskovan ja Pietarin metroja.


title: Haukikalat

text: Haukikalat ("Esociformes") on viuhkaeväisten kalojen lahko. Siihen kuuluu 14 lajia, jotka jaetaan kahteen heimoon: haukien ("Esocidae") ja koirakalojen ("Umbridae") heimoon. Suomessa esiintyy vain haukien ("Esocidae") lajeja.


title: Haukikalat

text: Haukikaloja tavataan Euraasian pohjoisosien ja Pohjois-Amerikan makeissa vesissä. Ne ovat ahnaita petoja, joille on tunnusomaista terävät hampaat, samantapaiset kuin hailla.


title: Haukikalat

text: Hauet ovat pitkulaisia petokaloja, jotka kykenevät nopeisiin uimapyrähdyksiin saaliinsa perässä. Koirakalat ovat pienempiä, ja vaanivat saalistaan väijymällä.


title: Eurogamer

text: Eurogamer on verkkosivusto, joka julkaisee videopeleihin liittyviä uutisia, arvosteluita ja haastatteluita. Osa sivuston muokkaajista on Yhdistyneessä kuningaskunnassa julkaistavien pelilehtien ("PC Gamer", "Games TM" ja "Edge") toimittajia. Eurogamerin alasivustoihin kuuluvat pelitrailereita ja -uutisointia esittävä Eurogamer TV ja pelaajayhteisön käytettäväksi tarkoitettu Eurogamers. Vuosina 2006–2008 perustettiin sivuston saksan-, ranskan- ja portugalinkieliset versiot.


title: Eurogamer

text: Eurogamerin toimittajat arvostelevat pääosin PAL-alueilla markkinoituja pelejä. Sivusto on kuitenkin laatinut arvosteluita myös japanilaisista ja pohjoisamerikkalaisista julkaisuista. Pelien arvosanat annetaan väliltä 0–10.


title: Kromaattinen asteikko

text: Kromaattinen asteikko on sävelasteikko, jossa on kaksitoista säveltä kutakin oktaavia kohti, peräkkäiset aina puoliaskelen päässä toisistaan. Esimerkiksi pianolla ja muilla kosketinsoittimilla kromaattinen asetikko saadaan aikaan painamalla peräkkäin yhden oktaavialan kaikkia koskettimia, sekä valkoisia että mustia.


title: Kromaattinen asteikko

text: Pianolla tai muilla tasavireisillä soittimilla kaikissa puoliaskelet ovat yhtä suuria, 100 senttiä. Toisen sanoen tasavireisen kromaattisen asteikon sävelet ovat yhtä etäällä toisistaan, eli niiden taajuuksien suhde on vakio, formula_1. Tasavireinen kromaattinen asteikko ei ole diatoninen eikä siinä ole mitään tiettyä perussäveltä (toonikaa), vaan se on symmetrinen asteikko, jossa kaikki sävelet ovat yhtä etäällä toisistaan.


title: Kromaattinen asteikko

text: Kromatiikka tunnettiin jo antiikin Kreikassa. Termi "kromaattinen" on johdettu kreikan kielen sanasta "chroma", joka tarkoittaa väriä. Aina 1200-luvulle saakka se muodostettiin teoreettisesti tavallisimmin Pythagoraan säveljärjestelmän pohjalta, joka perustui puhtaisiin kvintteihin ja näin saatujen sävelten toistumiseen eri oktaavialoissa. Kuten tarkemmin käy ilmi jäljempää kohdasta Viritys ja taajuuksien suhteet, asteikko ei ollut täysin symmetrinen, vaan mikäli kaikki kvintit kyettiin virittämään täysin puhtaiksi, puoliaskelet olivat hieman eri suuruisia. Seuraavien vuosisatojen aikana kehitettiin useita muita viritysjärjestelmiä, joissa niissäkin esiintyi vastaavaa epäsymmetriaa. Vain tasavireisellä asteikolla, jota nykyisin yleisesti käytetään, kromaattisen asteikon kaikki puoliaskelet ovat yhtä suuret.


title: Kromaattinen asteikko

text:
Kuhunkin duuri- ja molliasteikkoon kuuluu varsinaisesti vain seitsemän säveltä, jotka muodostavat diatonisen asteikon. Tonaalisessa musiikissakin esiintyy kuitenkin varsin usein myös sävellajiin varsinaisesti kuulumattomia muunnesäveliä, toisinaan kromaattisen asteikon mukaisesti nousevia tai laskevia sävelkulkujakin. Vielä 1700-luvulla kromatiikan käyttö musiikissa oli varsin rajallista, vaikka sillä katsottiin olevan huomattava ilmaisuarvo, ja esimerkiksi joissakin Bachin sävellyksissä sitä esiintyy. Sen sijaan 1800-luvulla sen käyttö laajeni varsin huomattavasti.
Kun kromaattinen asteikko on esitettävä nuottikirjoituksessa, tarvitaan aina etumerkkejä, siis ylennys- tai alennusmerkkejä. Kun enharmoniset sävelet kuten gis ja as voidaan samastaa, tämä voidaan tehdä useilla eri tavoilla.


title: Kromaattinen asteikko

text: Ei ole yleispätevää sääntöä siitä, milloin käytetään korotus- ja milloin alennusmerkkejä. Varsinkin musiikkiteoreettisissa yhteyksissä on usein tapana käyttää nousevassa asteikossa korotus- ja laskevassa asteikossa alennusmerkkejä seuraavaan tapaan:


title: Kromaattinen asteikko

text: Käytännössä kuitenkin merkintätapa riippuu myös sen kappaleen sävellajista, jossa kromaattinen sävelkulku esiintyy, jolloin se voidaan merkitä esimerkiksi jommallakummalla seuraavista tavoista:


title: Kromaattinen asteikko

text: Yllä olevat nuotinnukset ovat vain esimerkkejä monista tavoista, miten kromaattinen asteikko voidaan kirjoittaa. Yleensä kolmea peräkkäistä säveltä ei kuitenkaan esitetä saman kantasävelen muunnoksena, jolloin se esiintyisi, paitsi sellaisenaan, sekä korotettuna että alennettuna kuten G sarjassa Ges – G – Gis.


title: Kromaattinen asteikko

text: Vanhassa kiinalaisessa musiikin teoriassa kromaattista asteikkoa vastaa käsite "Shí-èr-lǜ". Länsimaiset musiikkitieteilijät ovat ainakin aikaisemmin nimittäneet sitä "kiinalaiseksi kromaattiseksi asteikoksi". Nimitys on kuitenkin harhaanjohtava, sillä Kiinassa sitä ei ole koskaan käsitetty varsinaiseksi musikaaliseksi sävelasteikoksi, vaan pelkästään kahdentoista sävelen sarjaksi, jonka pohjalta asteikkoja voitiin muodostaa.


title: Kromaattinen asteikko

text: Intialaisessa säveljärjestelmässä eli sargamissa esiintyy myös 12 säveltä oktaavia kohti, mukaan luettuna korotetut ja alennetut sävelet.


title: Kromaattinen asteikko

text: Samannimiset sävelet eri oktaavialoissa muodostavat "sävelluokan". Kaikki 12 sävelluokkaa yhdessä muodostavat "totaalisen kromatiikan"' (eli totaalisen kromaattisen "aggregaatin")). Arnold Schönbergin kehittämässä kaksitoistasäveljärjestelmässä käytetään 12 sävelen muodostamia "sävelrivejä", jolloin kuhunkin sävelluokkaan kuuluva sävel esiintyy rivissä vain kerran.


title: Kromaattinen asteikko

text:
Puhtaassa virityksessä eri sävelten taajuuksien suhteet perussäveleen C voidaan esittää seuraavilla murtoluvuilla:
Puhdas viritys perustuu puhtaisiin oktaaveihin (suhde 1:2) ja kvintteihin (suhde 2:3) sekä suuriin ja pieniin tersseihin (suhteet 4:5 ja 5:6). Eri sävelten suhteen murtolukuina ovat aina sellaisia, että niiden osoittajan ja nimittäjän alkutekijöinä esiintyvät vain luvut 2, 3 ja 5. Todetaan, että alennetut sävelet, esimerkiksi Des ja Es, ovat säännöllisesti hieman korkeampia kuin niitä enharmonisesti vastaavat korotetut sävelet, esimerkiksi Cis ja Dis. Toisaalta E:n ja F:n samoin kuin H:n ja C:n väliin tarvitaan "ylimääräiset" sävelet Eis/Fes ja His/Ces. Nämä ovat 19-EDO -järjestelmän mukaiset puhtaan virityksen likiarvot.


title: Kromaattinen asteikko

text: Pythagoraan virityksessä, joka perustuu vain puhtaisiin oktaaveihin ja kvintteihin, sävelten taajuuksien suhteet ovat seuraavan taulukon mukaiset. Näiden murtolukujen osoittajina ja nimittäjät ovat usein edellisiä suurempia, mutta niiden alkutekijöinä ovat vain luvut 2 ja 3. Monien sävelten taajuudet poikkevat edellä mainitusta puhtaasta virityksestä syntonisen komman eli suhteen 80/81 verran. Edellisestä poiketen korotetut sävelet ovat tässä hieman korkeampia kuin niiden enharmoniset vastineet.


title: Kromaattinen asteikko

text: Nämä ovat 17-EDO -järjestelmän mukaiset Pythagoraan virityksen approksimaatiot.


title: Kuorekalat

text: Kuorekalat ("Osmeriformes") on viuhkaeväisten kalojen lahko. Se käsittää kolme heimoa ja noin 88 lajia Kuorekalat kutevat yleensä makeassa vedessä, mutta jotkut ovat vaelluskaloja ja liikkuvat valtamerillä muulloin kuin kutuaikana.


title: Kuorekalat

text: Useilla kuorekaloilla on rasvaevä, lohikalojen tapaan. Yhdessä lohikalojen, haukikalojen ja sillikuorekalojen kanssa kuorekalat luetaan rakennepiirteiltään alkukantaisena pidettyyn viuhkaeväisten "Protacanthopterygii"-ylälahkoon. Aiemmissa luokituksissa kuorekalat on yhdistetty samaan lahkoon joko lohikalojen tai sillikuorekalojen kanssa.


title: Tom Conway

text: Tom Conway (oik. Thomas Charles Sanders) (15. syyskuuta 1904 Pietari, Venäjä – 22. huhtikuuta 1967 Culver City, Kalifornia, Yhdysvallat) oli englantilainen elokuva- ja radionäyttelijä. Hänen veljensä oli näyttelijä George Sanders.


title: Tom Conway

text: Conway muistetaan parhaiten "The Falcon"in roolista, jota hän esitti kymmenessä sarjan elokuvassa 1942–1946. Vuosina 1946–1947 hän esitti Sherlock Holmesia radiossa Nigel Brucen esittäessä tohtori Watsonia.


title: Tom Conway

text: Tom Conway kuoli maksakirroosiin 62 vuoden ikäisenä. Hänellä on tähti Hollywood Walk of Famella.


title: GameDaily

text: GameDaily on videopeleihin keskittyvä verkkosivusto, joka siirtyi AOL:n omistukseen kesäkuussa 2006. Sivusto perustettiin vuonna 1995, ja sen alkuperäinen nimi oli Gigex. Uutisten, ennakoiden ja arvosteluiden lisäksi GameDaily sisältää peliaiheisia videoita, kuvakaappauksia ja vihjeitä. Pelilaitteisiin liitettävillä tarvikkeilla on oma osionsa.


title: GameDaily

text: Sivustolta on mahdollista ladata pelattavia ohjelmia, joista osa on kokonaisia pelejä ja loput taas demoja. Ladattavaan sisältöön kuuluu myös trailereita sekä useissa peleissä käytettäviä päivityksiä.


title: Emsland

text: Emslandin piirikunta () on piirikunta Ala-Saksin osavaltiossa pohjois-Saksassa. Alue on saanut nimensä Ems-joen mukaan. Piirikunnan asukasluku oli 319 488 vuoden 2015 lopussa. Pinta-ala on 2 882,07 km².


title: Emsland

text: Emsland oli pitkään harvakseen asutettu, koska alue oli soista alamaata. Keskiajalla Ems-joen varrelle nousi joitakin asutuksia. 1920–1940-luvuilla alueelle nousi uusia siirtokuntia. Viimein 1950-luvulla alueella aloitettiin kehitysprojekti. Suot kuivatettiin tarkoituksena muuttaa piirikunta teollisuusalueeksi. Emslandin luonne on muuttunut kovasti viime vuosikymmeninä, joskin Hümmlingin kaltaisilla alueilla on vielä jälkiä vanhasta.


title: Emsland

text: Natsi-Saksan aikana Emslandiin perustettiin 15 keskitysleiriä. Niistä ensimmäinen, Börgermoorin keskitysleiri oli yksi Saksan ensimmäisistä.


title: Emslandin keskitysleirit

text: Emslandin keskitysleirit (saks. "Emslandlager") olivat 15 keskitysleiriä, jotka natsi-Saksan hallinto perusti lähelle Alankomaiden rajaa Emslandin piirikunnan alueelle Ala-Saksiin vuosina 1933-1938.


title: Muselmann

text: Muselmann (mon. "Muselmänner", ) oli saksankielinen natsihallinnon aikana keskitysleireillä vankien käyttämä puhekielen termi, jolla kuvattiin fyysisesti ja psyykkisesti murtunutta kohtaloonsa alistunutta, välinpitämätöntä, voimatonta ja kuolemaa odottavaa vankia. Sana tarkoittaa suomeksi musulmaania, muslimia.


title: Muselmann

text: Koska vangit olivat usein kyvyttömiä liikkumaan, he muistuttivat rukousasennossa istuvaa muslimia. Termi levisi Auschwitzin keskitysleiriltä myös muihin keskitysleireihin. Maidanekissa vastaava termi oli "Gamel", joka oli johdettu saksan mätänevää tarkoittavasta sanasta "gammeln". Stutthoffissa taas käytettiin termiä "Krypel", joka oli johdettu saksankielen sanasta "Krüppel", raajarikko.


title: Piikkikalat

text: Piikkikalat ("Gasterosteiformes") on viuhkaeväisten kalojen lahko. Se jaetaan viiteen heimoon. Joissakin lähteissä putkisuukalat kuten merihevoset sisällytetään tämän lahkon alalahkoon "Syngnathoidei" ja muut tässä luetellut heimot alalahkoon "Gasterosteoidei".


title: Piikkikalat

text: Piikkikaloja elää niin makeassa vedessä (noin 20 lajia) kuin murtovedessä (noin 40 lajia) ja merivedessä. Useimmat lajit elävät trooppisilla merillä, mutta kolmipiikkiä tavataan jopa Grönlannin etelärannikolla.


title: Piikkikalat

text: Kaikki piikkikalat ovat petoja. Merikalat syövät lähinnä pieniä äyriäisiä, makean veden lajit muun muassa hyttysentoukkia. Jotkut pienikokoiset merilajit toimivat myös isompien kalojen puhdistajina ja syövät niiden iholoisia.


title: Hopeakylkikalat

text: Hopeakylkikalat ("Atheriniformes") on viuhkaeväisten kalojen lahko. Lajeja tunnetaan yhteensä yli 300, näistä kaksi kolmasosaa on sisävesikaloja, muut merissä ja murtovesissä eläviä. Hopeakylkikalojen luokittelu on horjuvaa: Heimoja on eri lähteiden mukaan 6-10, niitä ovat mm. hopeakyljet ("Atherinidae") ja sateenkaarikalat ("Melanotaeniidae").


title: Hopeakylkikalat

text: Useimmat lajit ovat hopeanvärisiä, melko suurisuomuisia. Sateenkaarikalojen koiraissa on muitakin värisävyjä.


title: Hopeakylkikalat

text:
Hopeakylkikaloihin kuuluu joitakin ruokakaloja. Monia lajeja on pidetty akvaariokaloina.
Akvaariokalat


title: Superbad

text: Superbad on vuonna 2007 julkaistu Greg Mottolan ohjaama komediaelokuva.


title: Superbad

text: Evan (Michael Cera) ja Seth (Jonah Hill) ovat ystäviä ja heidän viimeinen vuosi high schoolissa on lopuillaan ja edessä on college. Sethin ihastus Jules (Emma Stone) pyytää Sethiä tuomaan juhliinsa alkoholijuomat. Evanin ja Sethin kaveri Fogell, (Christopher Mintz-Plasse) on hankkimassa väärennetyt henkkarit nimellä McLovin, joten Seth suostuu. Evan pyytää pitkäaikaisen ihastuksensa Beccan (Martha MacIsaac) mukaan juhliin.


title: Superbad

text: Fogell onnistuu ostamaan alkoholia mutta joutuu samalla ryöstäjän tyrmäämäksi. Paikalle kutsutut poliisit Michaels (Seth Rogen) ja Slater (Bill Hader) näyttävät myös uskovan henkkarit oikeiksi. Poliisit tarjovat Fogellille kyydin bileisiin, mutta matkan varrella tapahtuu hälytyksiä ja matka venyy. Fogell ja poliisit ystävystyvät. Poliisit muun muassa juovat alkoholia työaikana, ohittavat liikennevalot väläyttämällä valoja ja ammuskelevat stop-merkkiä.


title: Superbad

text: Samaan aikaan kun poliisit jututtavat Fogellia jää Seth peruuttavan auton alle. Auton kuljettaja Francis (Joe Lo Truglio) vie Sethin ja Evanin korvaukseksi toisiin bileisiin. Nämä suostuvat siihen sillä he arvelevat voivansa varastaa sieltä tarvittavat viinat. Käy kuitenkin ilmi että Francis ei ole tervetullut bileisiin ja Seth ja Evan joutuvat pakenemaan tappelua. He saavat kuitenkin mukaansa olutta. Seth ja Evan törmäävät Fogellin kanssa oleviin poliiseihin ja Seth jää poliisien auton alle. Poliisit yrittävät lavastaa pojat syyllisiksi törmäykseen jolloin nämä pakenevat. Lopulta kaikki kolme pääsevät Julesin bileisiin.


title: Superbad

text: Bileissä vahvasti humaltunut Becca yrittää saada ei niin humalaisen Evanin sukupuoliyhteyteen kanssaan, mutta Evan empii ja Becca päätyy lopulta oksentamaan. Toisaalla vahvasti humalainen Seth yrittää selittää tunteensa Julesille, mutta horjahtaa ja kaatuu päin Julesin silmäkulmaa. Fogell viettelee Nicolan (Aviva Farber) sänkyyn saakka mutta samalla poliisit Slater ja Michaels tunkeutuvat taloon lopettamaan bileet.


title: Superbad

text: Seth kantaa Evanin turvaan poliiseilta ja nämä menevät lopulta Evanin kotiin nukkumaan. Poliisit paljastavat Fogelille huomanneensa tämän henkkarit väärennetyiksi. He ovat kuitenkin nähneet Fogellissa itsensä nuorena ja halunneet todistaa pystyvänsä pitämään hauskaa. Poliisit ovat pidättävinään Fogellin, jotta tämä näyttäisi kavereiden silmissä kovikselta. Vastapalvelukseksi Fogell todistaa poliisiauton rikkoontuneen huligaanien hyökkäyksessä, vaikka nämä itse lopulta koloroivat ja polttavat sen.


title: Superbad

text: Seuraavana aamuna Evan ja Seth törmäävät Beccaan ja Julesiin kauppakeskuksessa. Becca ei muista edellisillasta paljoakaan, Julesilla taas on silmä mustana. He toteavat edellisillan sattumusten menneen kännin piikkiin ja Seth ja Jules ja Evan ja Becca pariutuvat.


title: Superbad

text: Box Office Mojon mukaan elokuva avasi ykkösenä Yhdysvaltain lippukassan, tuottaen 33 052 411 dollaria, avausviikonloppunaan 2 948 teatterissa, tuottaen keskimäärin 11 212 per teatteri. Elokuva pysyi ykkösenä toisella viikolla, tuottaen 18 044 369 dollaria. Elokuva on tuottanut arviolta 121 463 226 Yhdysvalloissa ja Kanadassa, ja 48 408 493 muilla alueilla, mikä tekee yhteensä $170 871 719 dollaria maailmanlaajuisesti. Verrattuna suhteellisen pieneen 20 miljoonan budjettiin, elokuva saavutti massiivisen taloudellisen voiton. Elokuva on kotimaansa kaikkien aikojen eniten tuottanut high school -komedia.


title: Superbad

text: Superbad sai osakseen kehuja kriitikoilta ja oli joidenkin kriitikoiden listoilla yksi parhaista vuoden 2007 elokuvista. 24. tammikuuta 2010 elokuvakriitikkojen keräyssivusto Rotten Tomatoes listasi 87 % positiivisia arvosteluja 195 arvostelun perusteella (170 ”tuoretta”, 25 ”mätää”), jotka olivat yhtä mieltä siitä, että se oli ”aito otos high school -kokemuksen hankaluudesta”. Sillä on myös 87 prosenttia ”Sadon Kermaa” luokituksessa. Metacriticissä elokuvalla on 76 % pisteet 36 arvostelun perusteella.


title: Superbad

text: San Francisco Chroniclen Mick LaSalle kutsui sitä vuoden 2007 onnistuneimmaksi komediaksi. Chicago Sun-Timesin Roger Ebert otsikoi arvostelunsa: ”McRakastan sitä/McLovin It”, ja antoi elokuvalle 3 1/2 tähteä (4:stä) ja sanoi: ”Elokuva muistutti hieman Delta-jengiä, paitsi että se on kypsempi, kuten kaikki elokuvat ovat.” Los Angeles Timesin Carina Chocano sanoi: ”Fyysisesti, Hill ja Cera muistuttavat koomisia klassikkokaksikoita - Ohukainen ja Paksukainen, Abbott ja Costello, Aykroyd ja Belushi. Mutta he ovat nykyajan nuoria, konstikkaita ja vivahdeherkkiä”; ja lisäsi, ”Toivottavasti en kiroa elokuvaa vääränlaisella kehulla, kun sanon, että noin houreisen likaiseksi elokuvaksi "Superbad" on supersöpö.” Philadelphia Weeklyn Sean Burns sanoi ”2007: vuosi, jolloin Judd Apatow ja Seth Rogen pelastivat elokuvakomedian”, viittaus elokuvaan "Paksuna", joka julkaistiin kesäkuussa. Newsweekin Devin Gordon sanoi ”Nörttien kosto -kierrätyksenä "Superbad" ei ole täydellinen. Mutta se on superlähellä.”


title: Konnakalat

text: Konnakalat ("Batrachoidiformes") on viuhkaeväisten kalojen lahko, johon kuuluu vain yksi heimo, konnakalat ("Batrachoididae"). Siihen kuuluu noin 70 lajia, jotka jaetaan 19 sukuun. Useimmat niistä elävät meressä, jotkin murtovedessä ja yksi alaheimo Etelä-Amerikan makeissa vesissä.


title: Konnakalat

text: Konnakalojen eväruodot ovat onttoja, ja niissä on myrkkyä, joka on tarkoitettu suojaamaan kaloja saalistajilta. Jos konnakalan päälle astuu, selkäruoto voi pistää haavan jalkaan ja myrkky aiheuttaa vammoja.


title: Konnakalat

text: Konnakalat muistuttavat ulkonäöltään sammakkoeläimiä, ja ne ääntelevät uimarakkonsa avulla. Joitakin lajeja, kuten jokikonnakalaa ("Thalassophryne amazonica"), pidetään myös akvaariokaloina.


title: Juha-Pekka Paananen

text: Juha-Pekka (Juha) Paananen on suomalainen koodari ja basisti. Vastoin yleistä käsitystä, hän ei ole sama henkilö kuin basisti ja ääninäyttelijä Juha Paananen tai ATK-kirjailija Juha Paananen.


title: Juha-Pekka Paananen

text: Juha soittaa bassoa Doggtown-yhtyeessä.


title: Kultapyrstösateenkaarikala

text: Kultapyrstösateenkaarikala ("Melanotaenia boesemani") on värikäs aasialainen hopeakylkikala. Sitä pidetään myös akvaariokalana. Osa kaupan kultapyrstösateenkaarikaloista on risteymiä lähilajien kanssa.


title: Kultapyrstösateenkaarikala

text: Kultapyrstösateenkaarikalakoiras kasvaa 10 cm pitkäksi, sen pyrstöpuoli on oranssi, etuosa hopeanvärinen. Naaras jää pari senttiä lyhyemmäksi ja on kauttaaltaan hopeanharmaa. Oranssi väri kehittyy vasta koiraan aikuistuessa.


title: Kultapyrstösateenkaarikala

text: Kultapyrstösateenkaarikaloja elää luonnossa vain muutamissa Indonesian järvissä. Vedenpinnan vaihtelut näissä järvissä uhkaavat joskus kalakantaa. Myös kalojen, varsinkin koiraiden, keräämistä akvaariokauppaan pidetään uhkana. Vuonna 1996 arvioitiin, että luonnosta pyydystettiin miljoona kultapyrstösateenkaarikalaa. Kaikki Suomen kaupoissa myytävät kultapyrstösateenkaarikalat tulevat kalakasvattamoilta.


title: Kultapyrstösateenkaarikala

text: Kultapyrstösateenkaarikala on parvikala, ja viihtyy akvaariossa, jossa on sekä paljon kasveja että uimatilaa. Kala kutee melko helposti, ja poikasten kasvattaminen on helpompaa kuin muilla sateenkaarikaloilla, sillä ne syövät artemiaa. Kutuaktiivisuutta lisää, kun kaloja ruokitaan lihapitoisella ruoalla ja pH nostetaan lähelle yhdeksää. Kuteminen alkaa usein aamulla ja saattaa jatkua muutamia päiviä.


title: Kultapyrstösateenkaarikala

text: Kultapyrstösateenkaarikalalle sopii neutraali tai lievästi emäksinen, keskikova vesi (pH 7.0-9.0, gH 7-20). Lämpötila saisi olla 26–30 °C. Luonnossa kala syö hyönteisiä ja muita pieniä selkärangattomia, akvaariossa kelpaavat kuivattujen ja pakastettujen pikkueläinten lisäksi myös hiutaleet ja pelletit.


title: Revontulikalat

text: Revontulikalat ("Bedotiidae") on hopeakylkikalojen heimo. Siihen kuuluu kaksi sukua ja ainakin yhdeksän lajia. Kaikki lajit ovat endeemisiä Madagaskarin sisävesien kaloja.


title: Revontulikalat

text: Revontulikalat ovat pitkulaisia, hopeanhohtoisia ja jäävät yleensä alle 10 cm pitkiksi. Koirailla on isommat ja värikkäämmät evät kuin saman lajin naarailla.


title: Revontulikalat

text: Revontulikaloja elää luonnossa vain Madagaskarilla. Lajia revontulikala ("Bedotia geayi") on kasvatettu myös akvaariokalaksi.


title: Atlantic Rally for Cruisers

text: Atlantic Rally for Cruisers (ARC) on vuosittain järjestettävä Atlantin ylittävä purjehduskilpailu. Kilpailu alkaa Kanariansaarten Gran Canarialta ja loppuu Rodney Bayn satamaan Saint Lucian saarella Karibialla. Kilpailun pituus on noin 2 700 merimailia ja veneet käyttävät ylitykseen aikaa 11–24 vuorokautta. Kilpailu järjestettiin ensimmäisen kerran vuonna 1986.


title: Atlantic Rally for Cruisers

text: Kilpailu alkaa marraskuun lopulla pasaatituulen alkaessa puhaltaa ja hurrikaanikauden päättyessä Karibialla. Kilpailussa on useita veneluokkia, ja nimensä mukaisesti kilpailu on tarkoitettu harrastelijoille, jotka haluavat ylittää Atlantin. Kilpailun järjestäjä ylläpitää kilpailun aikana sääpalvelua ja tulospalvelua sekä koordinoi hätätilanteita. Veneide sijainti ilmoitetaan automaattisesti neljän tunnin välein Yellow Brick Trackerin avulla.


title: Atlantic Rally for Cruisers

text: Osallistujien määrä on noin 250 venekuntaa. Suomesta kilpailuun osallistuu vuosittain neljästä kuuteen venettä. Ennen kilpailua veneet katsastetaan ja ne saavat järjestäjiltä tasoituskertoimen LYS-luvun tapaan, jotta erilaisten veneiden lopputulokset olisivat vertailukelpoisia. Normaaleista purjehduskilpailuista poiketen kilpailussa saa käyttää apuna myös moottoria, mikä on huomioitu säännöissä lisäämällä moottorilla ajetut tunnit toiseen kertaan loppuaikaan. Moottorin käyttö on sallittu veneiden rajallisten vesi- ruokamäärien vuoksi, koska pasaatituulten ajallinen alkaminen ei ole aina etukäteen ennakoitavissa ja kilpailijat ovat suurelta osin harrastelijoita. Reitin valinta on vapaa, pohjoisempaa reittiä ajavat yleensä racing-luokan veneet, koska tuulet ovat nopeampia syysmyrskyjen vuoksi, mutta purjehdus on epämukavampaa ja sivu- ja vastatuulta. Eteläisintä reittiä ajavat pyrkivät mahdollisimman nopeasti pasaativyöhykkeelle saadakseen myötätuulen, jossa on miellyttävämpää purjehtia. Kilpailua edeltävällä viikolla järjetetään tapahtumia ja ilmaisia luentoja, joissa osallistujille annetaan lisätietoja pitkään avomeripurjehdukseen liittyvistä asioista.


title: Kunnallisvaalit 1933

text: Kunnallisvaalit järjestettiin Suomen kunnissa joulukuussa 1933.


title: Joachim Standfest

text: Joachim Standfest (s. 30. toukokuuta 1980 Leoben, Itävalta) on itävaltalainen jalkapalloilija, joka edustaa Itävallan Bundesliigan Austria Wieniä.


title: Joachim Standfest

text: Maajoukkueasolla Standfest on edustanut Itävaltaa 26 kertaa ja tehnyt 2 maalia. Hän kuuluu myös Itävallan joukkueeseen vuoden 2008 EM-kisoissa.


Jalkapallon Euroopan-mestaruuskilpailut 1980 olivat järjestyksessään kuudennet jalkapallon Euroopan-mestaruuskilpailut. Ne järjestettiin Italiassa 11.–22. kesäkuuta 1980. Lopputurnaukseen osallistui kahdeksan joukkuetta, joista Italia selviytyi mukaan järjestäjämaan ominaisuudessa, muut karsintojen kautta. Alkulohkojen voittajat kohtasivat loppuottelussa ja lohkokakkoset pronssiottelussa – välieriä ei pelattu. Euroopan mestaruuden voitti Länsi-Saksa, joka kukisti loppuottelussa Belgian kahdella Horst Hrubeschin maalilla 2–1.


title: Hietalahden pesäpallostadion

text: Hietalahden pesäpallostadion on Vaasan Hietalahdessa sijaitseva pesäpallostadion. Se on rakennettu vuoden 1988 Itä-Länttä varten. Tuolloin kenttä sai myös tuhannen hengen katetun pääkatsomon, jossa on kuppi-istuimet. Kokonaiskapasiteetti on 4500. Stadion oli Suomen ensimmäinen pesäpallokenttä, jossa oli katettu katsomo ja se valittiin vuoden stadioniksi vuonna 1986. Alustana kentällä on hiekkatekonurmi, joka asennettiin sinne vuonna 2004. Kotikenttänään stadionia käyttää Suomensarjassa pelaava Vaasan Maila. Se on pelannut stadionilla vuosien saatossa useita kausia myös miesten pääsarjaa. Kentällä on myös valaistus ja talvella sitä käytetään luistelukenttänä.


title: Hietalahden pesäpallostadion

text: Historian 54. Itä-Länsi -ottelu pelattiin Vaasassa vuonna 1988. Itä voitti ottelun lukemin 4-3. Ottelussa pesäpallostadionin takana komeili myös Kaarlen kentältä lainassa ollut suuri tulostaulu ja lisäkatsomoilla Itä-Lännessa istumaan mahtui 7 000 katsojaa. Ottelussa syntyi myös Hietalahden pesäpallostadionin yleisöennätys, 7 090 katsojaa. Se oli jonkin aikaa myös Helsingin ulkopuolella pelattujen Itä-Länsi -otteluiden yleisöennätys.


title: Hietalahden pesäpallostadion

text: Kentän pohjatyöt aloitettiin vuonna 2003, kun Vaasan kaupunki antoi takauksen Vaasan Mailan 150 000 euron lainalle. Varsinainen tekonurmi asennettiin 13.5.2004 ja seuraavana päivänä maton palat liimattiin yhteen. 17.5. kentälle leikattiin ja liimattiin rajaviivat. Hiekan levityksen jälkeen hiekkatekonurmen avausottelu Mailan ja Alajärven Ankkureiden välillä pelattiin 30.5.2004.


title: Javier Delgado

text: Javier Omar Delgado Papariello (s. 8. heinäkuuta 1975 Montevideo, Uruguay) on uruguaylainen jalkapalloilija, pelipaikaltaan keskikenttäpelaaja.


title: Javier Delgado

text: Delgado aloitti ammattilaisena vuonna 1994 Danubion joukkueessa. Sen jälkeen hän on kiertänyt paljon seuroja eri maissa, lähinnä Uruguayssa ja Argentiinassa. Hänen pelinumeronsa nykyisessä seurassaan Deportivo Calissa on 20. Hän liittyi joukkueeseen vuonna 2008.


title: Javier Delgado

text: Delgado pelasi Uruguayn maajoukkueessa 14 ottelua vuosina 1996–2005. Hän osallistui vuosien 1997 ja 2004 Copa Américaan, joista jälkimmäisessä Uruguay sijoittui kolmanneksi.


title: Pihlaja (makeinen)

text: Pihlaja on Fazerin tuottama marmeladimakeinen. Sen valmistus alkoi vuonna 1895 Fazerin Kluuvikadun konditoriassa, ja se on Fazerin vanhin makeinen, joka on edelleen myynnissä. Tuotteen resepti on peräisin Venäjältä, josta Karl Fazer toi sen palatessaan Suomeen opiskeluvuosiensa jälkeen. Pihlajat on kääritty keltapunaiseen paperiin, jossa on ketun kuva. Karkki tunnetaan ketun kuvan takia epävirallisesti myös ”kettukarkkina”. Pihlaja on laktoositon ja gluteeniton (alle 0,02 % gluteenia).


title: Pihlaja (makeinen)

text: Alun perin makeinen sisälsi pihlajanmarjoja, mutta resepti on muuttunut alkuajoista, ja samalla makeisen nimi on muuttunut Pihlajaksi. Vuoteen 1982 makeinen tunnettiin nimellä "Pihlajanmarja". Makeisia valmistetaan Lappeenrannassa.


title: Bucheon

text:
Bucheon (, hanja 富川) (tunnetaan myös nimellä Puchon) on kaupunki Gyeonggin provinssissa, Etelä-Koreassa.
Se sijaitsee suunnilleen Soulin ja Incheonin puolivälissä.


title: Bucheon

text: Vuonna 2015 kaupungin asukasluku on 852 758. Kaupunki markkinoi itseään kulttuurikeskuksena. Bucheon Philharmonic Orchestra on yksi tunnetuimmista eteläkorealaisista orkestereista. Vuodesta 1997 lähtien kaupungissa on järjestetty Puchon International Fantastic Film Festival.


title: Bucheon

text: Bucheonin tehtaissa valmistetaan kemikaaleja, puolijohteita, koneita, valaisimia ja muovituotteita.


title: Albiinomonninen

text: Albiinomonninen-nimityksellä tarkoitetaan akvaarioliikkeissä kahta eri kalalajia:


title: Jackie Frazier-Lyde

text: Jackie Frazier-Lyde (oik. Jacqueline Frazier-Lyde (s. 2. joulukuuta 1962 Beaufort, Etelä-Carolina) on yhdysvaltalainen asianajaja ja entinen nyrkkeilijä. Hän on entisen maailmanmestari Joe Frazierin tytär. Vuonna 2000 hän shokeerasi nyrkkeilymaailman aloittamalla nyrkkeilyn 38-vuotiaana. Frazier-Lydellä oli kokemusta urheilusta aikaisemmin. Hän voitti urheilustipendin yksityiseen American University -yliopistoon, mutta siirtyi myöhemmin opiskelemaan lakia Villanova University -yliopistoon, mistä hän valmistui vuonna 1988. Hän perusti myöhemmin oman lakiyrityksen.


title: Jackie Frazier-Lyde

text: Laila Alilta inspiroimana hän aloitti harjoittelemisen tosissaan. Taka-ajatuksena hänellä oli päästä kostamaan isänsä Muhammad Alille kärsimät nöyryytykset heidän kolmessa kohtaamisessaan. Frazier-Lyde aloitti uransa 6. helmikuuta 2000. Debyytiottelussaan hän voitti teknisellä tyrmäyksellä avauserässä Teela Reesen. Hänen ja Laila Alin urat kulkivat tahrattomasti eteenpäin. Alin tilastot olivat 8-0 ja Frazier-Lyden 7-0, joista 5 tyrmäystä, kun he ottivat yhteen. Ottelua kutsuttiin mediassa nimellä "Ali–Frazier IV" jatkona heidän legendaaristen isiensä kolmelle kohtaamiselle. Ottelu käytiin 8. heinäkuuta vuonna 2001. Ali voitti kahdeksaneräisen kohtaamisen tuomariäänin ja Frazier-Lyde aloitti neuvottelut uusintaottelusta.


title: Jackie Frazier-Lyde

text: Joulukuussa 2001 Frazier-Lyde voitti WIBA:n keskisarjan mestaruusvyön neljännen erän teknisellä tyrmäyksellä voitettuaan Suzette Taylorin.


title: Jackie Frazier-Lyde

text: Frazier-Lyde lopetti nyrkkeilyuransa vuonna 2004. Hänellä on tilastoissaan 13 voittoa, joista 9 tyrmäyksellä, ja yksi tappio.


title: Jackie Frazier-Lyde

text: Frazier-Lydellä on kolme lasta.


title: Jackie Frazier-Lyde

text: | ammattinyrkkeilyottelut boxrec.comissa


title: KY – Aalto-yliopiston kauppatieteiden ylioppilaat

text: Aalto-yliopiston kauppatieteiden ylioppilaat ry (, ) on rekisteröity yhdistys, johon voivat liittyä kaikki Aalto-yliopiston kauppakorkeakoulussa opiskelevat. Yhdistyksen tarkoituksena on toimia jäsentensä yhdyssiteenä ja edistää heidän yhteiskunnallisia, ammatillisia, taloudellisia, sosiaalisia ja henkisiä sekä opiskeluun ja opintoihin liittyviä pyrkimyksiään.


text: Yhdistys jatkaa Helsingin kauppakorkeakoulun ylioppilaskunnan toimintaa ja perinteitä. Helsingin kauppakorkeakoulun ylioppilaskunta (KY) oli vuonna 1911 perustettu, ylioppilaskunta-asetuksella määrätty julkisyhteisö. Ylioppilaskunta lakkautettiin 1.1.2010 sen yhdistyessä osaksi Aalto-yliopiston ylioppilaskuntaa. Helsingin kauppakorkeakoulun ylioppilaskunnan toimintaa jatkaa vuonna 2010 perustettu Helsingin kauppatieteiden ylioppilaat ry, jonka nimi sittemmin keväällä 2016 muutettiin Aalto-yliopiston kauppatieteiden ylioppilaat ry:ksi toiminnan muutettua Otaniemeen.


text: Yhdistyksen lisäksi toiminnan tukena on Helsingin kauppatieteiden ylioppilaiden säätiö (KY-säätiö), joka tukee taloudellisesti Aalto-yliopiston kauppakorkeakoulun opiskelijoiden opintojen edellytyksiä, kansainvälistymistä ja yhdistystoimintaa, sekä tarjoaa tiloja opiskelijoiden ja toimijaryhmien käyttöön. Yhdistys ja säätiö yhdessä tunnetaan lyhenteellä KY.


text: Aalto-yliopisto on aiemmin innovaatioyliopisto-nimellä tunnettu hanke, jonka myötä Helsingin kauppakorkeakoulu, Taideteollinen korkeakoulu ja Teknillinen korkeakoulu yhdistyivät 1.1.2010.


text: Yhdistys on Suomen Ekonomit ry:n yhteisöjäsen.


title: Jim Carroll

text: Jim Carroll (1. elokuuta 1949 New York, Yhdysvallat – 11. syyskuuta 2009 New York, Yhdysvallat) oli yhdysvaltalainen runoilija, punk rock -muusikko ja kirjailija. Parhaiten hän on tunnettu teoksestaan "Basketball Diaries" (Koripallopäiväkirjat) (1978), josta tehtiin New Yorkin kadut -elokuva vuonna 1995, jossa Leonardo DiCaprio näyttelee Carrollia.


title: Jim Carroll

text: Carroll menehtyi kotonaan New Yorkissa sydänkohtaukseen.


title: Jim Carroll

text: Runot


title: Jim Carroll

text: Muut kirjat


title: Jim Carroll

text: Jim Carroll band


title: In Silico

text: In Silico on Australiasta lähtöisin olevan drum'n'bass musiikkia tekevän Pendulum -yhtyeen toinen täyspitkä albumi. Granite on ensimmäinen albumilta julkaistu single.


title: In Silico

text: 26. maaliskuuta 2008 Pendulum julkaisi 12 minuutin mini version albumista:


title: Lemuria (albumi)

text: Lemuria on ruotsalaisen Therion-yhtyeen albumi. Se julkaistiin vuonna 2004 yhtä aikaa Sirius B:n kanssa


title: Neonsateenkaarikala

text: Neonsateenkaarikala ("Melanotaenia praecox") on värikäs aasialainen hopeakylkikala. Sitä pidetään myös akvaariokalana.


title: Neonsateenkaarikala

text: Neonsateenkaarikalakoiras kasvaa 7 cm pitkäksi naaras jää pari senttiä lyhyemmäksi. Vartalo on turkoosinsinisen hohtava. Koiraan evät ovat punaiset, naaraan oranssit.


title: Neonsateenkaarikala

text: Neonsateenkaarikaloja elää luonnossa Indonesian Papuassa, Mamberamo-joessa. Kaikki Suomen kaupoissa myytävät neonsateenkaarikalat tulevat kalakasvattamoilta.


title: Neonsateenkaarikala

text: Neonsateenkaarikala on nopealiikkeinen ja rohkea parvikala. Se vaatii uimatilaa ja viihtyy sellaisessa akvaariossa jossa on paljon kasveja.


title: Neonsateenkaarikala

text: Neonsateenkaarikala ei tarvitse niin kovaa vettä kuin muut sateenkaarikalat. Parasta on pehmeähkö, happamuudeltaan neutraali vesi (dH alle 15, pH 6,5–7,5). Lämpötila 22–28 °C.


title: Alankomaiden kuninkaalliset ilmavoimat

text: Alankomaiden kuninkaalliset ilmavoimat ("Koninklijke Luchtmacht", "KLu") on Alankomaiden ilmapuolustuksen yksi osa. Se perustettiin 1. heinäkuuta 1913.


title: Alankomaiden kuninkaalliset ilmavoimat

text: Alankomaat oli puolueeton ensimmäisessä maailmansodassa. Sodan jälkeen keisarillisen Saksan sotateollisuuden osa siirrettiin Hollantiin – Anthony Fokker siirsi tehtaansa Berliinistä Amsterdamiin sodan hävinneestä maasta. Mukana tuli likimain kaikki uuden tehtaan perustamisessa tarvittava mukaan lukien valmiita lentokoneita. Fokkerista tuli kuitenkin aidosti hollantilainen yhtiö – sen ja Alankomaiden ilmavoimien suhde oli vankka Fokkerin konkurssiin asti, joka tapahtui vuonna 1995.


title: Alankomaiden kuninkaalliset ilmavoimat

text: Toisessa maailmansodassa Alankomaiden ilmavoimat jäivät Saksan ja Japanin asevoimien jalkoihin. Toukokuussa 1940 Alankomaiden ilmavoimilla oli 29 Fokker D.21 ja 41 Fokker G.1 -lentokonetta. Ilmavoimat taistelivat urheasti, mutta useat koneista tuhoituivat tai jäivät ilman ampumatarvikkeita kahden taistelun täyteisen päivän jälkeen.


title: Alankomaiden kuninkaalliset ilmavoimat

text: Ilmavoimien käytössä oli ainoastaan kevyt pommikone Fokker C.X, jotka kaikki tuhoutuivat taisteluissa. Fokker T -sarjan keskiraskaat pommikoneet ja vesilentokoneet (T4, T5 ja T8W), joista T4 vesilentokoneet olivat pääosin käytössä Hollannin Itä-Intiassa, T5 keskiraskaita pommikoneita taistelivat toukokuussa, kunnes tuhoutuivat. T5-koneita oli palveluksessa 12 kappaletta. Kahdeksan taisteluissa selvinnyttä T8W-vesilentokonetta pakenivat Britteinsaarille.


title: Alankomaiden kuninkaalliset ilmavoimat

text: Toisen maailmansodan jälkeen Alankomaat on liittynyt kansainvälisiin verkostoihin, muun muassa Natoon. Alankomaiden ilmavoimat on toiminut lentokonevalinnoissa osin kuten Saksa (F-104 Starfighter), osin kuten Naton pienemmät maat (F-16).


title: Alankomaiden kuninkaalliset ilmavoimat

text: Indonesia katsoi toisen maailmansodan tuodessa sille itsenäisyyden Hollannin kolonialismista myös Uuden-Guinean kuuluvan siihen. Hollanti pyrki pitämään sen hallinnossaan ja piti huolen, etteivät maan siirtyminen tapahtuu mahdollisimman hitaiden neuvotteluiden jälkeen. Indonesia lopulta katkaisi diplomaatiset suhteet Hollantiin, jolla oli vaikutusta muun muassa Hollannin öljyteollisuuteen. Vastatoimena Hollanti lisäsi vuonna 1958 asevoimiaan Uudessa-Guineassa, mukaan lukien Hawker Hunter -hävittäjälentokoneita. Biakin saarelle tuli indonesialaisia, jota pidettiin sotilasoperaation alkuna. Hollanti asensi tutkia saarelle. Vuonna 1960 Hollanti lisäsi varustautumistaan Uudessa-Guineassa – myös lisää lentokoneita (Commando Luchtverdediging Nederlands Nieuw-Guinea) lentotukialuksella. Elokuussa 1962 arveltiin Indonesian olevan valmis hyökkäyksellä vapauttamaan Uuden-Guinean eurooppalaisesta hallinnosta – Hollanti vetäytyi kansainvälisen paineen alla.


title: Alankomaiden kuninkaalliset ilmavoimat

text: Hollannin panostus muun muassa ilmavoimiin ei kylmän sodan loppupuolellakaan – esimerkiksi 1970-luvun inflaatiovuosina tai 1980-luvun euro-ohjusväittelyjen aikana – hiipunut.


title: Alankomaiden kuninkaalliset ilmavoimat

text: 2000-luvulla Hollannin ilmavoimat varautuu F-35-koneiden käyttöönottoon.


title: Akihabara

text: Akihabara () on kaupunginosa Japanin pääkaupungissa, Tokiossa. Akihabara tunnetaan kaupoistaan, joissa myydään pääosin elektroniikkaa, tietokoneita, elokuvia, animea, mangaa ja muita otakuja kiinnostavia tavaroita. Akihabaran alueen varsinainen nimi on Soto-Kanda, ja se sijaitsee Chiyodan erillisalueella. Lähistöllä on toinen, Taitōn erillisalueella sijaitseva Akihabara-niminen alue.


title: Akihabara

text: Uusimpia tavaroita myydään pääosin Akihabaran pääkadulla, Chūōdōrilla. Akihabara on alle viiden minuutin junamatkan päässä Tokion rautatieasemasta.


title: Suomen Punainen Apu

text: Suomen Punainen Apu oli 1930-luvulla Suomessa toiminut vasemmistolaisten poliittisten vankien tukijärjestö. Puna-avun toimintaa ohjasivat kommunistit, joita (tai joiden tukemisesta tuomittuja) myös tuetut vangit olivat. Puna-apu oli Suomen kommunistisen puolueen tavoin kielletty maanalainen järjestö, johon kuulumista saattoi saada syytteen "valtiopetoksen valmisteluun tähtäävän toiminnan edistämisestä". Puna-avun edeltäjiä olivat 1920-luvulla toimineet ja 1930 lakkautetut Valtiollisten vankien huoltoyhdistykset.


title: Suomen Punainen Apu

text: Puna-avun käytännön avustustoiminta muodostui muun muassa ruokapakettien ja muun tarpeellisen toimittamisesta vangeille. Naiset rahoittivat toimintaa esimerkiksi valmistamalla käsitöitä ja järjestämällä myyjäisiä. Puna-apu julkaisi lehteä "Vankien Toveri" ja muita monistettuja tiedotteita, joissa pyrittiin valistamaan ihmisiä poliittisten vankien ahdingosta ja huonosta kohtelusta.


title: Suomen Punainen Apu

text: Suomen Punainen Apu oli osa Kansainvälistä Punaista Apua (MOPR).


title: Penikufesin

text: Penikufesin on Anthraxin EP, joka julkaistiin elokuussa 1989. Levy on julkaistu ainoastaan Japanissa ja Euroopassa. Levy sisältää ranskankielisen version kappaleesta Antisocial.


title: Aimo Massinen

text: Aimo Massinen (s. 4. heinäkuuta 1944 Sääminki) oli "Turun Sanomien" päätoimittaja vuosina 1988–2009. Vastaavana päätoimittajana Massinen toimi helmikuusta 2008 elokuuhun 2009, kunnes hän jäi virastaan eläkkeelle. Hän piti ”Aimo annos” -nimistä kysymys- ja vastauspalstaa lehden lauantaisin ilmestyvässä "Extra"-liitteessä. Massinen on puoluekannaltaan sosialidemokraatti ja tuli valituksi Turun kaupunginvaltuustoon vuoden 2012 kunnallisvaaleissa.


title: Aimo Massinen

text: Massinen toimi ennen "Turun Sanomia" sosialidemokraattisessa "Turun Päivälehdessä". Hän juonsi "Viikon viisastelijat" -nimistä keskusteluohjelmaa Turku TV:ssä Juhani Heimosen kanssa 2000-vuosikymmenen alusta vuoteen 2008 saakka.


Natsi-Saksan keskitysleirien naisvartijat olivat SS:ään kuuluneita vapaaehtoisia. Saksan hallinnoimilla keskitysleireillä palveli enimmillään lähes 60 000 vartijaa, joista noin 3 500 oli naisia. Yksi pahamaineisimmista oli Auschwitz-Birkenaussa toiminut SS-Oberaufseherin Irma Grese, jota vangit kutsuivat ”kauniiksi pedoksi” ja ”Auschwitzin hyeenaksi”.


title: Natsi-Saksan keskitysleirien naisvartijat

text: Naisvartijoita kutsuttiin yleisesti nimellä "SS-Helferin" (”SS-avustajatar”). SS:ään kuuluneilla naisilla oli oma arvohierarkiansa, mutta heistä korkea-arvoisinkaan ei voinut komentaa miespuolisia SS:n jäseniä. Kaikki naisten arvot olivat miesten arvoja alempia. Vapaaehtoiset naiset työskentelivät keskitysleireillä eri tehtävissä. KZ Ravensbrückissä, jossa naisvartijoita koulutettiin, palveli sen toiminta-aikana yli 3 000 naisvartijaa. Toisen maailmansodan jälkeen naisvartijoista useat tuomittiin kuolemaan tai vankeuteen joko vapauttajien tai leirin sijaintimaan oikeusasteissa.


text: Järjestyksessä korkea-arvoisimmasta alimpaan.


title: Ruotsin kansallispäivä

text: Ruotsin kansallispäivää () vietetään Ruotsissa 6. kesäkuuta, Kustaa Vaasan kruunajaisten (1523) vuosipäivänä. Sitä on vietetty myös Ruotsin 6. kesäkuuta 1809 saaman uuden perustuslain ja hallitusmuodon kunniaksi.


title: Ruotsin kansallispäivä

text: Kyseistä päivää alettiin viettää Ruotsin kansallispäivänä, kun Ruotsin valtiopäivät teki siitä päätöksen vuonna 1983. Päivää oli jo aiemmin vietetty vuodesta 1916 lähtien Ruotsin lipun päivänä (), ja vuodesta 1983 lähtien näitä kahta on vietetty yhtä aikaa. Vuodesta 2005 lähtien 6. kesäkuuta on ollut yleinen vapaapäivä Ruotsissa. Samalla toinen helluntaipäivä menetti asemansa pyhä- ja vapaapäivänä.


title: Dirty Licks

text: Dirty Licks on lohjalainen, vuonna 2004 perustettu rock-yhtye. Silloin yhtye tunnettiin nimellä Pink Rockers ja bändissä oli myös eri kokoonpano, mutta se ei toiminut. Keikkoja bändi on tehnyt jo jonkin verran ja kaksi demoa on valmistunut. Dirty Licks teki levytyssopimuksen Universal Musicin kanssa keväällä 2008. Yhtyeen single "Misled Youth" tuli kauppoihin 4. kesäkuuta ja albumi "Too Little Too Late" julkaistiin 3. syyskuuta 2008.


title: Hannes Konno

text: Johannes (Hannes) Konstantin Konno (1. tammikuuta 1892 Helsinki – 22. maaliskuuta 1942 Helsinki) oli virolaistaustainen suomalainen muusikko ja säveltäjä. Konno toimi alun perin sotilasmuusikkona. Hän perusti yhdessä veljensä Robertin kanssa Porvoossa toimineen Konnon Jazzorkesterin pohjalta vuonna 1927 Suomi Jazz Orkesterin, joka levytti vuonna 1928 menestykseksi nousseen foksin ”Puuseppä”.


title: Hannes Konno

text: Konno sävelsi useita kappaleita, joista tunnetuin on ”Ruusuja hopeamaljassa”. Sen levytti Eugen Malmstén jo vuonna 1937, mutta klassikoksi se nousi Erkki Junkkarisen vuoden 1975 version myötä. Muita Konnon kappaleita ovat muun muassa ”Arpiset haavat”, ”Pihapihlaja” ja suojeluskuntamarssi ”Jää hyvästi isänmaa”, jonka säveleen Knut Kangas sanoitti tunnetun työväenlaulun ”Taistojen tiellä”.


title: Hannes Konno

text: Sävellysten lisäksi Konno teki myös joitakin sanoituksia.


title: Hannes Konno

text: Hannes Konno käytti myös salanimiä H. Osmo ja H. Raine.


title: Eduardo Paolozzi

text: Sir Eduardo Luigi Paolozzi (7. maaliskuuta 1924 – 22. huhtikuuta 2005) oli brittiläinen kuvataiteilija. Hänet tunnetaan muun muassa veistostöistä ja julkisista mosaiikeista. Hänen työtään on niin ikään "Red Rose Speedwayn" (1973) levynkansi.


title: Eduardo Paolozzi

text: Paolozzi syntyi Skotlannissa italialaisille vanhemmille. Hän tuli valituksi Royal Academyyn vuonna 1979, ja hänet lyötiin ritariksi 1989.


title: Eduardo Paolozzi

text: Paolozzi kuului brittiläisen poptaiteen edelläkävijöihin. Hän joutui käyttämään viimeisinä vuosinaan pyörätuolia vuonna 2000 sattuneen sairauskohtauksen seurauksena.


title: Muş

text: Muş on kaupunki Turkissa ja Muşin maakunnan pääkaupunki. Kaupungissa on 67 927 asukasta (2000), joista suurin osa sunnalaisia kurdeja.


title: Muş

text: Kaupungin perusti Armenian kuningas Mushel I Mamikonian 500-luvulla; se on luultavasti yksi armenialaisen kulttuurin varhaisimmista keskuksista. Kaupungissa oli ikivanhoja armenialaisia kirkkoja aina 1960-luvulle asti. Historiansa aikana Muş on kuulunut Urartun, Meedian, Persian, Armenian ja Bysantin valtakuntiin.


title: Karen Rolton

text: Karen Louise Rolton (s. 21. marraskuuta 1974 Adelaide) on australialainen kriketinpelaaja. Hän teki Test-debyyttinsä vuonna 1995 ja pääsi Australian naisten maajoukkueen kapteenin asemaan Belinda Clarkin seuraajana helmikuussa 2006. Hän oli vuodesta 1997 ollut varakapteenina.


title: Karen Rolton

text: Rolton palkittiin Allan Border -mitalien jakotilaisuudessa vuoden kansainvälisen naiskriketinpelaajan palkinnolla vuosina 2002, 2003, 2005 ja 2006.


title: Karen Rolton

text: Kriketin ulkopuolella Rolton on varsinaiselta ammatiltaan postityöntekijä.


title: Roy Hargrove

text: Roy A. Hargrove (16. lokakuuta 1969 – 2. marraskuuta 2018) oli yhdysvaltalainen jazztrumpetisti, joka palkittiin urallaan kahdesti Grammy-palkinnolla.


title: Roy Hargrove

text: Hargrove syntyi Teksasissa ja suoritti siellä high school -opintonsa (Booker T. Washington High School for the Performing and Visual Arts). Hän opiskeli vuosina 1988–1989 Bostonin Berklee College of Musicissa, mutta siirtyi The New Schooliin New Yorkiin.


title: Roy Hargrove

text: Crisol-yhtyeen kanssa levytetty albumi "Habana" (1997) toi Hargrovelle Grammy-palkinnon parhaasta latin jazz -albumista. Toisen Grammynsä Hargrove sai vuonna 2002 albumista "Directions in Music: Live at Massey Hall", jossa hän teki yhteistyötä Herbie Hancockin ja Michael Breckerin kanssa. Tällä kertaa palkinto tuli parhaasta jazzin instrumentaalialbumista.


title: Roy Hargrove

text: Hargrove perusti The RH Factor -kokoonpanon ja teki yhteistyötä useiden maailmankuulujen artistien, kuten Erykah Badun kanssa. Useat hänen levytyksistään on julkaissut Verve Records.


title: Roy Hargrove

text: Hän kuoli 49-vuotiaana sydänkohtaukseen, pitkäaikaisen munuaissairauden jälkeen.


title: Tomb Raider: Underworld

text: Tomb Raider: Underworld on Crystal Dynamicsin kehittämä ja Eidos Interactiven vuonna 2008 julkaisema toimintaseikkailupeli. Peli kuuluu "Tomb Raider" -pelisarjaan ja on jatko-osa "" -pelille.


title: Tomb Raider: Underworld

text:
Pelin tapahtumat sijoittuvat muun muassa Englantiin, Välimerelle, Thaimaahan, Meksikoon, Jan Mayenille,
Andamaanienmerelle ja Pohjoiselle jäämerelle.


title: Tomb Raider: Underworld

text: Pelin prologissa räjähdys sytyttää Lara Croftin kartanon ilmiliekkeihin. Lara saapuu kartanon aulaan ja kohtaa tietokonenero Zipin ja hovimestari Winstonin. Zip alkaa ampua Laraa kohti, vaikka Winston käskee häntä lopettamaan.